tripathysagar/odia_wiki huggingface dataset:
ଦାନ୍ତବିନ୍ଧା, ଅନ୍ୟାନ୍ୟ ନାମ ଦନ୍ତଶୂଳ, ଦାନ୍ତପିଡ଼ା, ଦାନ୍ତ ଯନ୍ତ୍ରଣା, ଦାନ୍ତଶୂଳା  (ଇଂରାଜୀ ଭାଷାରେ , ବା ), କ‌ହିଲେ ଦାନ୍ତରେ ଯନ୍ତ୍ରଣା   ବା ତାହାର ସ‌ହାୟକ ସଂରଚନାରେ କୌଣସି ଦାନ୍ତ ରୋଗ   ବା ଅଣଦାନ୍ତ ରୋଗର ରେଫରଡ଼ ଯନ୍ତ୍ରଣାକୁ   ବୁଝାଏ । ଅତ୍ୟଧିକ ଯନ୍ତ୍ରଣା ହେଲେ ନିଦ୍ରା ବ୍ୟାଘାତ, ଖାଇବା ଓ ଅନ୍ୟାନ୍ୟ ଦୈନନ୍ଦିନ କାର୍ଯ୍ୟରେ ବାଧା ସୃଷ୍ଟି ହୁଏ । ବିଭିନ୍ନ କାରଣ ଯଥା:- ଦାନ୍ତରେ ଆଘାତ, ଦନ୍ତ କ୍ଷୟ  , ପଲ୍ପର ପ୍ରଦାହ  , ଡେଣ୍ଟିନ ଅତିସମ୍ବେଦନଶୀଳତା  , ଏପିକାଲ ପେରିଓଡୋଣ୍ଟାଇଟିସ   ବା ପେରିଓଡୋଣ୍ଟାଲ ଲିଗାମେଣ୍ଟର ପ୍ରଦାହ, ଦାନ୍ତ ମୁଳ ଚାରପାଖରେ ଆଲଭିଓଲାର ବୋନ   ଥିବା ଯୋଗୁ, ଡେଣ୍ଟାଲ ଆବସେସ ବା ଦାନ୍ତ ପାଖରେ ପୂଯ, ଆଲଭିଓଲାର ଓଷ୍ଟାଇଟିସ  , ଆକ୍ୟୁଟ ନେକ୍ରୋଟାଇଜିଙ୍ଗ ଅଲସରେଟିଭ ଜିଞ୍ଜିଭାଇଟିସ   ଓ ଟେମ୍ପୋରୋମାଣ୍ଡିବୁଲାର ଡିଜଅର୍ଡ଼ର   ଯୋଗୁ ଦାନ୍ତବିନ୍ଧା ହୋଇପାରେ । ପଲ୍‌ପାଇଟିସ ଯୋଗୁ ସାମାନ୍ୟ ବା ମଧ୍ୟମ ଧରଣର ଦାନ୍ତବିନ୍ଧା ହେଉଥିଲେ ଥଣ୍ଡା ଉପ‌ଯୋଗ କଲେ ଅଳ୍ପ ସମୟ ମଧ୍ୟରେ ଉପଶମ ହୋଇଯାଏ, ଅତ୍ୟଧିକ ଯନ୍ତ୍ରଣା ହେଉଥିଲେ କମିନପାରେ ବା ଦୀର୍ଘ ସମୟ ପର୍ଯ୍ୟନ୍ତ ଯନ୍ତ୍ରଣା ରହିପାରେ । ଚିକିତ୍ସା ନ କଲେ ଏହି ରୋଗ ଅପରିବର୍ତ୍ତନୀୟ ହୋଇ ରହିଯାଏ ଓ ପରେ ପଲ୍ପ ନେକ୍ରୋସିସ   ଓ ଏପିକାଲ ପେରିଓଡୋଣ୍ଟାଇଟିସ ହୋଇଯାଏ । ପୁଞ୍ଜିତ ପୂଯ ହେଲେ ଥ୍ରବିଙ୍ଗ ଯନ୍ତ୍ରଣା ହୁଏ । ପଲ୍ପ ନେକ୍ରୋସିସ ପରେ ଏପିକାଲ ଆବସେସ ହୋଇଯାଏ, ତଳ ଜ୍ଞାନ ଦାନ୍ତର   ଆକ୍ୟୁଟ ପେରିକରୋନାଇଟିସ   ସାଥିରେ ପେରିକରୋନାଲ ଆବସେସ ହୋଇପାରେ ଓ କ୍ରନିକ ପେରିଓଡୋଣ୍ଟାଇଟିସ   ଜଟିଳ ହେଲେ ପେରିଓଡୋଣ୍ଟାଲ ଆବସେସ ହୁଏ । ଅଣଦାନ୍ତ ରୋଗ ମଧ୍ୟରେ ସାଇନୁସାଇଟିସ   ରୋଗ ହେଲେ ଉପର ପଛ ଦାନ୍ତରେ ଯନ୍ତ୍ରଣା ହୁଏ ବା ଆଞ୍ଜାଇନା ପେକ୍ଟୋରିସ   ରୋଗରେ ତଳ ଦାନ୍ତରେ ଯନ୍ତ୍ରଣା ହୋଇପାରେ । ସଠିକ ରୋଗ ନିର୍ଣ୍ଣୟ କରିବା ଏକ ଚାଲେଞ୍ଜ ହୋଇପାରେ । ଉପ‌ଯୁକ୍ତ ପାଟି ସ୍ୱାସ୍ଥ୍ୟରକ୍ଷା   କଲେ ଦାନ୍ତବିନ୍ଧାକୁ ପ୍ରତିରୋଧ କରିହୁଏ । ସଠିକ କାରଣ ଅନୁସାରେ ଯନ୍ତ୍ରଣାର ଚିକିତ୍ସା କରାଯାଏ । ଦାନ୍ତ ଫିଲିଙ୍ଗ  , ରୁଟ କେନାଲ ଚିକିତ୍ସା  , ଦାନ୍ତ ଉପୁଡ଼ା  , ପୂଯ ଡ୍ରେନ କରିବା ଓ ଅନ୍ୟାନ୍ୟ ଆନୁସଙ୍ଗିକ ଚିକିତ୍ସା କରାଯାଏ । ଦାନ୍ତବିନ୍ଧା ଭଲ କରିବା ଦନ୍ତ ଚିକିତ୍ସକଙ୍କ ମୂଖ୍ୟ ଦାୟିତ୍ୱ । ପାଟି ଓ ମୁଖ   ଯନ୍ତ୍ରଣା ମଧ୍ୟରୁ ଦାନ୍ତବିନ୍ଧା ସର୍ବାଧିକ ଓ ସାଧାରଣ ରୋଗ ଭାବରେ ଧରାଯାଏ । ଦାନ୍ତ ଆଶୁ ଚିକିତ୍ସା ନିମନ୍ତେ ଏହା ସର୍ବାଧିକ ସାଧାରଣ ରୋଗ । ସନ ୨୦୧୩ରେ ଦନ୍ତ‌କ୍ଷୟ ଯୋଗୁ ୨୨୩ ନିୟୁତ ଦାନ୍ତବିନ୍ଧା ରୋଗୀ ଥିଲେ ଓ ୫୩ ନିୟୁତ ଶିଶୁଙ୍କର ଦାନ୍ତବିନ୍ଧା ହୋଇଥିଲା । ଇତିହାସ ଅନୁସାରେ ଦାନ୍ତବିନ୍ଧା ରୋଗ ଯୋଗୁ ସର୍ବ ପ୍ରଥମେ ଚିକିତ୍ସା ବିଜ୍ଞାନର ଦାନ୍ତ ଶଲ୍ୟ ଚିକିତ୍ସା ବିଭାଗ ଖୋଲିବା ନିମନ୍ତେ ଦାବୀ ହୋଇଥିଲା ।
ବରକୋଳି    ଗ୍ରୀକ ଭାଷା , ଜିଜିଫନ   ଆସିଅଛି ।, ସାଧାରଣ ଇଂରାଜୀ ନାମ ଜୁଜୁବି    (ବା ଜୁଜୁବା), ରେଡ଼ ଡେଟ  , ଚାଇନିଜ ଡେଟ  , ବା ଇଣ୍ଡିଆନ ଡେଟ   ରାମ୍ନାସି   ପରିବାରର ଜିଜିଫସ   ଜାତିର ଏକ ଉପଜାତି   ଓ ଏକ କୋଳି ଗଛ  । ଅଞ୍ଚଳ ଅଧିକ ପରିମାଣରେ ଚାଷ କରାଯାଉ ନ ଥିବାରୁ ଏହା ପ୍ରକୃତରେ କେଉଁ କେଉଁ ଅଞ୍ଚଳରେ ଫଳୁଥିଲା, ସେ କଥା ଭଲଭାବରେ ଜଣାଯାଇନାହିଁ, କିନ୍ତୁ ଦକ୍ଷିଣ ଏସିଆର ଲେବାନନ, ଇରାନ, ପାକିସ୍ଥାନ, ଭାରତ, ବଙ୍ଗଳାଦେଶ, କୋରିଆର ଦ୍ୱୀପ ସମୂହ , ଦକ୍ଷିଣ ଓ ପଶ୍ଚିମ ଚୀନ ଓ ଦକ୍ଷିଣ ଇଉରୋପରେ ଏହା ବହୁଳ ଭାବରେ ଦେଖିବାକୁ ମିଳିଥାଏ । ବୃଦ୍ଧି ଏହା ଏକ ଛୋଟ ବୁଦାଜାତୀୟ ଗଛ । ଏହାର ଉଚ୍ଚତା ୫ରୁ ୧୦ ମିଟର ହୋଇଥାଏ । ଶାଖାସବୁରେ କଣ୍ଟାଥାଏ । ଏହାର ପତ୍ର ଉଜ୍ଜଳ ସବୁଜ, ହୋଇଥାଏ । ନାମକରଣ ଏହାର ନାମକରଣ ବଟାନିକାଲ ଇଣ୍ଟରନ୍ୟାସନାଲ କୋଡ଼ ଅଫ ବଟାନିକାଲ ନମେନକ୍ଳେଚର   ଅନୁସାରେ ନାନାଦି ବନାନକୁ ନେଇ ହୋଇଛି । କାର୍ଲ୍ସ ଲିନେସ   ୧୭୫୩ରେ ଏହାକୁ ପ୍ରଥମେ ତାହାଙ୍କର ସ୍ପିସିସ ପ୍ଲାଣ୍ଟରମ   ବହିରେରାମ୍ନସ ଜିଜିଫସ   ନାମ ଦେଇଥିଲେ । ତାହାପରେ ୧୭୬୮ରେ ଫିଲିପ ମିଲର   ଏହା ରାମ୍ନସ   ଠାରୁ ଅଲଗା ବୋଲି ପ୍ରମାଣ କରିଥିଲେ ଯାହା ଫଳରେ ଏହା ଏକ ନୂଆ ଜାତି ଜିଜିଫସ ଯୁଜୁବି  ରେ ପରିଣତ ହୋଇଥିଲା । ଚାଷବାସ ଓ ବ୍ୟବହାର ବରକୋଳି ଦକ୍ଷିଣ ଏସିଆରେ ଖ୍ରୀ.ପୂ. ୯୦୦୦ ବେଳକୁ ଥିଲା । ଅତି କମରେ ଏହାର ୪୦୦ଟି ସାଥିରେ ଚାଷହେବା ଭଳି ଗଛର ଉଦ୍ଭବ ହୋଇସାରିଥିଲା । ଔଷଧରେ ବ୍ୟବହାର ଏହାର ପତ୍ରର ରସକୁ ମେଦ ରୋଗର ଚିକିତ୍ସା ପାଇଁ ମୂଷାମାନଙ୍କ ଉପରେ ସଫଳ ପରୀକ୍ଷା କରାଯାଇଛି । ଖାଦ୍ୟରେ ବ୍ୟବହାର କଞ୍ଚା ବରକୋଳିର ରଙ୍ଗସବୁଜ ଓ ସ୍ୱାଦ ଖଟା ହୋଇଥାଏ । ଏହାକୁ କଞ୍ଚା ବା ପାଚିଲା ପରେ ତରକାରୀରେ ପକାଇ ଖିଆଯାଇଥାଏ । ଓଡ଼ିଶାରେ ଏହା ଖଟା, ଆଚାର ଆଦିରେ ବ୍ୟବହାର କରାଯାଇଥାଏ । ଚୀନରେ କଞ୍ଚା କୋଳିକୁ ଜଳଖିଆ ଭାବରେ ବା ଚାହା ସହିତ ଖିଆଯାଇଥାଏ । ସେଠାରେ ଏହା ଲାଲ  (ଉଚ୍ଚାରଣ ) ବା କଳା  (ଉଚ୍ଚାରଣ ) ରଙ୍ଗର ହୋଇଥାଏ  । କଳାରଙ୍ଗର ବରକୋଳିର ବାସନା ବଢ଼ାଇବା ନିମନ୍ତେ ଏହାକୁ ବାମ୍ଫରେ ରଖାଯାଇଥାଏ ।
ଶତାବ୍ଦୀର କଳାକାର, ଓଡ଼ିଶାର ଅନ୍ୟତମ ଅଗ୍ରଗଣ୍ୟ ନାଟ୍ୟସଂସ୍ଥାନ । ଓଡ଼ିଶାର ନାଟ୍ୟ ସଂସ୍କୃତିକୁ ଆଗକୁ ନେବା ପାଇଁ ଧୀର ମଲ୍ଲିକ ଓ ଅନ୍ୟ କିଛି ଯୁବ ନାଟ୍ୟକର୍ମୀଙ୍କ ପ୍ରଚେଷ୍ଟାରେ ୧୮ ଅପ୍ରେଲ ୧୯୭୬ ମସିହାରେ ଏହି ଅନୁଷ୍ଠାନ ଭୁବନେଶ୍ୱରଠାରେ ଗଢିଉଠିଥିଲା । ଅନୁଷ୍ଠାନଟି ଇତିମଧ୍ୟରେ ଓଡ଼ିଶା ତଥା ଅନ୍ୟାନ୍ୟ ରାଜ୍ୟରେ ଶତାଧିକ ନାଟକ ପରିବେଷଣ କରିସାରିଛି । ନାଟକ ବ୍ୟତିତ ଏହି ଅନୁଷ୍ଠାନ ନାଟ୍ୟ ସମ୍ବନ୍ଧିତ ବିଭିନ୍ନ ପରିସମ୍ବାଦ ଓ କାର୍ଯଶାଳାର ଆୟୋଜନ ମଧ୍ୟ କରିଆସିଛି । ଏହି ଅନୁଷ୍ଠାନଟି ଗତ ବହୁ ବର୍ଷ ଧରି କଳିଙ୍ଗ ନାଟ୍ୟ ମହୋତ୍ସବର ଆୟୋଜନ କରିଆସୁଛି । ଏହି ନାଟ୍ୟ ମହୋତ୍ସବରେ ବିଭିନ୍ନ ଭାଷା ଓ ରାଜ୍ୟର ନାଟକ ପରିବେଷଣ କରାଯାଏ । ୧୯୮୮ ମସିହାରୁ,  'ଶତାବ୍ଦୀର କଳାକାର'  ଶିଶୁମାନଙ୍କ ପାଇଁ ଏକ ନାଟକ ମହୋତ୍ସବର ଆୟୋଜନ ମଧ୍ୟ କରିଆସୁଛି । ଏତଦ ବ୍ୟତିତ, ଏହି ଅନୁଷ୍ଠାନଦ୍ୱାରା ପରିଚାଳିତ ଶିକ୍ଷାନୁଷ୍ଠାନରେ ଅଭିନୟ ଇତ୍ୟାଦି ନାଟ୍ୟର ବିଭିନ୍ନ ବିଭାଗରେ ଶିକ୍ଷାଦାନ କରାଯାଇଥାଏ । ବହୁ ସଂଖ୍ୟାରେ ଅଭିନେତା, ନିର୍ଦ୍ଦେଶକ ତଥା ନାଟ୍ୟକାର ସୃଷ୍ଟି କରିଚାଲିଥିବା  'ଶତାବ୍ଦୀର କଳାକାର' , ଓଡ଼ିଆ ନାଟ୍ୟ ଆନ୍ଦୋଳନକୁ ନୂତନ ଦିଗଦର୍ଶନ ଦେଇଚାଲିଛି ।
୧୮୯୧ ମସିହାରେ ନିଯୁକ୍ତ ମାଲାବାର ବିବାହ ଆୟୋଗର ସୁପାରିଶକ୍ରମେ ତତ୍‌କାଳୀନ ମାଡ୍ରାସ ସରକାର ୧୮୯୬ ମସିହାରେ ମାଲାବାର ବିବାହ ଅଧିନିୟମ ପ୍ରଣୟନ କରିଥିଲେ । ଏହା ମାଲାବାରର  'ମାରୁମାକାଥ୍ୟାମ'   (ମାଲାବାରରେ ପ୍ରଚଳିତ ଏକ ମାତୃକୈନ୍ଦ୍ରିକ ସମ୍ପତ୍ତି ଉତ୍ତରାଧୀକାର ପ୍ରଥା) ପ୍ରଥାରେ ଚଳିଆସୁଥିବା ଯେକୌଣସି ଜାତିର ଲୋକଙ୍କ  'ସମ୍ବନ୍ଧମ୍ ‌ ' ପ୍ରଥାରେ ହୋଇଥିବା ବିବାହକୁ ମାନ୍ୟତା ଦେବା ସହ ବିବାହ ଭାବରେ ପଞ୍ଜିକରଣ କରିବାକୁ ଅନୁମତି ଦେଲା । ଏହି ଅଧିନିୟମ, ପ୍ରତିବନ୍ଧକ ନିୟମ ପରିବର୍ତ୍ତେ ଅଧିକାରକୁ ଅନୁମତି ଦେବା ନିମିତ୍ତ ଉଦ୍ଦିଷ୍ଟ ଥିଲା । ତେବେ  'ସମ୍ବନ୍ଧମ୍ ‌ ' ପ୍ରଥାରେ ହୋଇଥିବା ବିବାହକୁ ପଞ୍ଜୀକୃତ କରିବା ସମ୍ପୁର୍ଣ୍ଣ ଭାବରେ ସେହି ସମ୍ପର୍କିତ ଲୋକଙ୍କ ଇଚ୍ଛାଧୀନ ଥିଲା । ସାର୍ ସି ଶଙ୍କର ନାୟାରଙ୍କଦ୍ୱାରା ଆରମ୍ଭ ହୋଇଥିବା ଏହି ପଦକ୍ଷେପଟି ବହୁ ମାତ୍ରାରେ ବିଫଳ ହୋଇଥିଲା । କାରଣ ଆଇନଟି କାର୍ଯ୍ୟକାରୀ ହେବାର ୨୦ ବର୍ଷ ମଧ୍ୟରେ କେବଳ ନାୟାର ପରିବାରର ମାତ୍ର ୬ଟି  'ସମ୍ବନ୍ଧମ୍ ‌ ' ପ୍ରଥାରେ ହୋଇଥିବା ବିବାହକୁ ପଞ୍ଜିକୃତ କରାଯାଇଥିଲା । ଇତିହାସ ୧୮୭୦ ଓ ୧୮୮୦ ମଧ୍ୟରେ ମାରୁମାକ୍ୟାଲାମ୍ ପ୍ରଥା ପ୍ରତି ଲୋକଙ୍କ ଅସନ୍ତୋଷ ଖବରକାଗଜରେ ପ୍ରକାଶ ପାଇଲା ଏବଂ ସେହି ସମୟର ଏକ ସରକାରୀ ରିପୋର୍ଟକୁ ଉପନିବେଶକାରୀ ପ୍ରଶାସକ ୱିଲିୟମ୍ ଲୋଗାନ୍ ଏହାକୁ ସମର୍ଥନ କରିଥିଲେ । ୧୮୯୦ ମସିହାରେ ଯେତେବେଳେ ନାୟାର ମାଡ୍ରାସ ବିଧାନ ପରିଷଦରେ ଏହି ରୀତିନୀତିକୁ ଆଇନଗତ କରିବା ପାଇଁ ଏକ ବିଲ୍ ଉପସ୍ଥାପନ କରି ଏହି ମାମଲାକୁ ସାମ୍ନାକୁ ଆଣିଥିଲେ । ଫଲରେ ପ୍ରଶାସନ ୧୮୯୧ ମସିହାରେ ମାଲାବାର ବିବାହ ଆୟୋଗ ଗଠନ କରିଥିଲା ।  'ସମ୍ବନ୍ଧମ୍ ‌ ' ପ୍ରଥାର ପରୀକ୍ଷା କରିବା ଏବଂ ଏହା ଉପରେ ସୁପାରିଶ କରିବା ପାଇଁ ଏହା ଉପରେ ଦାୟୀତ୍ୱ ଦିଆଯାଇଥିଲା ।
ବ୍ରିନ୍ଦା କରାତ  (ଜନ୍ମ ୧୭ ଅକ୍ଟୋବର ୧୯୪୭) ଜଣେ ଭାରତୀୟ ରାଜନେତା, ଏବଂ ପଶ୍ଚିମବଙ୍ଗ ପାଇଁ ୧୧ ଏପ୍ରିଲ ୨୦୦୫ରୁ ୨୦୧୧ ପର୍ଯ୍ୟନ୍ତ କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ  (ମାର୍କ୍ସବାଦୀ) ସଦସ୍ୟ ଭାବରେ ରାଜ୍ୟସଭାର ପୂର୍ବତନ ସଦସ୍ୟ ଥିଲେ  । ୨୦୦୫ ମସିହାରେ, ସେ ସିପିଆଇ   ପଲିଟବୁରୋର ପ୍ରଥମ ମହିଳା ସଦସ୍ୟ ହୋଇଥିଲେ । ସେ ୧୯୯୩ରୁ ୨୦୦୪ ପର୍ଯ୍ୟନ୍ତ ଅଲ୍ ଇଣ୍ଡିଆ ଡେମୋକ୍ରାଟିକ୍ ମହିଳା ଆସୋସିଏସନ୍  ର ସାଧାରଣ ସମ୍ପାଦକ ଭାବରେ କାର୍ଯ୍ୟ କରିଥିଲେ, ଏବଂ ତା ପରେ ଏହାର ଉପ-ରାଷ୍ଟ୍ରପତି ହେଲେ । ପ୍ରାଥମିକ ଜୀବନ ଏବଂ ଶିକ୍ଷା କରାତ ୧୭ ଅକ୍ଟୋବର ୧୯୪୭ ମସିହାରେ ପଶ୍ଚିମବଙ୍ଗର କଲିକତାରେ, ଓଶ୍ରୁକୋନା ମିତ୍ରା ଏବଂ ସୁରଜ ଲାଲ ଦାସଙ୍କ କୋଳରେ ଜନ୍ମଗ୍ରହଣ କରିଥିଲେ । ତାଙ୍କ ମା ବଙ୍ଗାଳୀ ଏବଂ ତାଙ୍କ ପିତା ନବନିର୍ମିତ ପାକିସ୍ତାନର ପଞ୍ଜାବୀ ଶରଣାର୍ଥୀ ଥିଲେ । କରାତ ୪ ଭାଇଭଉଣୀ ଥିଲେ । ସେ ଜଣେ ବଡ ଭାଇ, ଜଣେ ବଡ ଭଉଣୀ ଏବଂଜଣେ ସାନ ଭଉଣୀ ସହିତ ବଢିଥିଲେ । ତାଙ୍କ ପିତା ସେମାନଙ୍କୁ ଏକ  ଉଦାରବାଦୀ ଏବଂ ଧର୍ମନିରପେକ୍ଷ  ପରିବାରରେ ବଢାଇଥିଲେ । ୨୦୦୫ ମସିହାରେ ହୋଇଥିବା ଏକ ସାକ୍ଷାତକାରରେ ସେ ସ୍ମରଣ କରି କହିଛନ୍ତି,  ଆମର କୌଣସି ବନ୍ଧୁ କିମ୍ବା ଆମର କାର୍ଯ୍ୟକଳାପ ଉପରେ ଆମର କୌଣସି ପ୍ରତିବନ୍ଧକ କିମ୍ବା ବ୍ରେକ୍ ନଥିଲା । ଏହି ପରିପ୍ରେକ୍ଷୀରେ ମୋତେ ଯୁଦ୍ଧ କରିବାକୁ ପଡ଼ିଲା ନାହିଁ   । ସେ ଯେତେବେଳେ ୫ ବର୍ଷ ବୟସର ହୋଇଥିଲେ ତାଙ୍କ ମାଙ୍କର ମୃତ୍ୟୁ ହୋଇଥିଲା । ୧୨-୧୫ ବର୍ଷ ବୟସ ପର୍ଯ୍ୟନ୍ତ, ସେ କଲିକତାରେ ରହି ଇରିସ୍ ନନ୍ସଙ୍କ ଅଧୀନରେ ଲୋରେଟୋ ହାଉସରେ ଅଧ୍ୟୟନ କରିଥିଲେ । ପରେ, ସେ ଦେହରାଡୁନର ୱେଲହମ୍ ବାଳିକା ବିଦ୍ୟାଳୟରେ ନାମ ଲେଖାଇଲେ, ଯେଉଁଠାରେ ସେ ଦୃଢ ଆଥଲେଟିକ୍ ଦକ୍ଷତା ପ୍ରଦର୍ଶନ କରିଥିଲେ ଯାହା ତାଙ୍କୁ ୧୬ ବର୍ଷ ବୟସରେ ନୂଆଦିଲ୍ଲୀର ମିରାଣ୍ଡା ହାଉସରେ ପ୍ରବେଶ କରିବାରେ ସୁଯୋଗ ଦେଇଥିଲା । ସେହି ସମୟରେ ସେ ନିଜକୁ  ରାଜନୈତିକ ଉଦ୍ଦେଶ୍ୟ ପ୍ରଣୋଦିତ  ବୋଲି ଭାବିନଥିଲେ ହେଁ ସେ ନାଟକ, ଥିଏଟର ଏବଂ ବିତର୍କ ପ୍ରତି ଆଗ୍ରହ ପ୍ରକାଶ କରିଥିଲେ । ରାଜନୈତିକ ବୃତ୍ତି ୧୯୬୭ ମସିହାରେ, ମିରାଣ୍ଡା ହାଉସରୁ ସ୍ନାତକ ହାସଲ କରିବା ପରେ ସେ ଲଣ୍ଡନ ଯାଇ ସେଠାରେ ବଣ୍ଡ ଷ୍ଟ୍ରିଟରେ ଏୟାର ଇଣ୍ଡିଆ ସହିତ ଚାରି ବର୍ଷ କାମ କରିଥିଲେ । ଏୟାର ଇଣ୍ଡିଆରେ କାମ କରୁଥିବାବେଳେ ସେ ସାଢୀ ଅପେକ୍ଷା ଏୟାରଲାଇନ୍ସରେ ବାଧ୍ୟତାମୂଳକ ସ୍କର୍ଟ ପିନ୍ଧିବା ବିରୋଧରେ ପ୍ରଚାର କରିଥିଲେ । ଏୟାର ଇଣ୍ଡିଆ ମୁଖ୍ୟାଳୟ ଶେଷରେ ତାଙ୍କ ସହ ସହମତ ହେଲା ଏବଂ ସେହି ଦିନଠାରୁ ଲଣ୍ଡନରେ ବିମାନ ସେବାରେ କାର୍ଯ୍ୟ କରୁଥିବା ମହିଳାମାନେ ଏକ ୟୁନିଫର୍ମ ଭାବରେ ସାଢୀ କିମ୍ବା ସ୍କର୍ଟ ପିନ୍ଧିବେ କି ନାହିଁ ତାହା ଚୟନ କରିପାରିବେ । ୧୯୭୧ ମସିହାରେ ସେ ଚାକିରି ଛାଡି କଲିକତା ଫେରିବାକୁ ସ୍ଥିର କଲେ। ସେ କଲିକତା ବିଶ୍ୱବିଦ୍ୟାଳୟରେ ଛାତ୍ର ଭାବରେ ନାମ ଲେଖାଇଥିବା ଦଳର ମାର୍ଗଦର୍ଶନରେ ଛାତ୍ର କାର୍ଯ୍ୟକର୍ତ୍ତା ଭାବରେ ତାଙ୍କର ରାଜନୈତିକ କାର୍ଯ୍ୟ ଆରମ୍ଭ କରିଥିଲେ । ପ୍ରାରମ୍ଭରେ ସେ କଲେଜ ପରିସରରେ ଛାତ୍ରମାନଙ୍କ ସହିତ ଏବଂ ପରେ ବଙ୍ଗଳାଦେଶ ଯୁଦ୍ଧ ସମୟରେ ରାଜ୍ୟର ଶରଣାର୍ଥୀ ଶିବିରରେ କାର୍ଯ୍ୟ କରିଥିଲେ। ସେ ସାପ୍ତାହିକ ପାର୍ଟି ପାଇଁ ଲେଖୁଥିଲେ ଏବଂ ପରେ ସେଠାରେ ଜଣେ ପୂର୍ଣ୍ଣକାଳୀନ କର୍ମୀ ହୋଇଥିଲେ । ୭ ନଭେମ୍ବର ୧୯୭୫ ମସିହାରେ ସେ ପ୍ରକାଶ କରାତଙ୍କୁ ବିବାହ କରିଥିଲେ । ସେହି ବର୍ଷ ସେ ଉତ୍ତର ଦିଲ୍ଲୀର ଟେକ୍ସଟାଇଲ୍ ମିଲ୍ କର୍ମଚାରୀଙ୍କ ସହ ଟ୍ରେଡ୍ ୟୁନିଅନ୍ ସଂଗଠକ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ ଶ୍ରମିକଙ୍କ ଗତିବିଧି ଏବଂ ଭାରତୀୟ ମହିଳାଙ୍କ ଗତିବିଧି ସହିତ ସକ୍ରିୟ ହେବାକୁ ଲାଗିଲେ । ୧୯୮୦ ଦଶକରେ ବଳାତ୍କାର ଆଇନର ସଂସ୍କାର ଅଭିଯାନରେ ସେ ପ୍ରତିଷ୍ଠିତ ହୋଇଥିଲେ । ୧୧ ଏପ୍ରିଲ ୨୦୦୫ ରେ, ସେ ପଶ୍ଚିମବଙ୍ଗ ପାଇଁ ସିପିଆଇ  (ଏମ) ସଦସ୍ୟ ଭାବରେ ଭାରତୀୟ ସଂସଦ, ରାଜ୍ୟସଭାକୁ ନିର୍ବାଚିତ ହୋଇଥିଲେ  । ୨୦୦୫ ମସିହାରେ, ସେ ଦଳର ସର୍ବୋଚ୍ଚ ନିଷ୍ପତ୍ତି ନେଉଥିବା କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ  (ମାର୍କ୍ସବାଦୀ)ର ପଲିଟବ୍ୟୁରୋକୁ ମଧ୍ୟ ନିର୍ବାଚିତ ହୋଇଥିଲେ ଏବଂ ବ୍ରିନ୍ଦା କରାତ ଏହାର ପ୍ରଥମ ମହିଳା ସଦସ୍ୟ ଅଟନ୍ତି  । ରଚନା ବ୍ରିନ୍ଦା ସର୍ଭାଇବାଲ ଆଣ୍ଡ ଏମାନସିପେସନ୍: ନୋଟ୍ସ ଅଫ୍ ଇଣ୍ଡିଆନ୍ ଓମେନ ଷ୍ଟ୍ରଗଲ ନାମକ ଏକ ପୁସ୍ତକ ଲେଖିଛନ୍ତି । ଏହି ପୁସ୍ତକ ବାମପନ୍ଥୀ ଦୃଷ୍ଟିକୋଣରୁ ଭାରତୀୟ ମହିଳାଙ୍କ ସହ ଜଡିତ ବିଭିନ୍ନ ସାମାଜିକ-ରାଜନୈତିକ ପ୍ରସଙ୍ଗର ଅନୁସନ୍ଧାନ କରିବାକୁ ଚେଷ୍ଟା କରିଥାଏ ।
ସେଟ୍ରୋରେଲିକ୍ସ, ସେଟ୍ରୋଟାଇଡ୍ ନାମରେ ବିକ୍ରୟ କରାଯାଏ, ଏକ ଔଷଧ ଯାହା ପ୍ରଜନନ ଚିକିତ୍ସାରେ ବ୍ୟବହୃତ ହୁଏ ଓ ମହିଳାମାନଙ୍କର ସମୟପୂର୍ବ ଡିମ୍ବାଣୁ କ୍ଷରଣ  (ଓଭ୍ୟୁଲେସନ) ଅବରୋଧ କରି ଡିମ୍ବାଶୟ ଉତ୍ତେଜନାକୁ ରୋକିବାରେ ସାହାଯ୍ୟ କରେ  । ଚର୍ମ ତଳେ ଇଞ୍ଜେକ୍ସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଭାରିଆନ୍ ହାଇପରଷ୍ଟିମ୍ୟୁଲେସନ୍ ସିଣ୍ଡ୍ରୋମ, ଅଇ, ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ଏବଂ ଯକୃତ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ଗୋନାଡୋଟ୍ରୋପିନ୍ ରିଲିଜିଙ୍ଗ ହରମୋନ୍   ବ୍ଲକର୍ । ୧୯୯୯ରେ ୟୁରୋପରେ ଏବଂ ୨୦୦୦ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ସେଟ୍ରୋରେଲିକ୍ସକୁ ଅନୁମୋଦନ କରାଯାଇଥିଲା। ଯୁକ୍ତରାଜ୍ୟରେ ୨୫୦ ମିଗ୍ରାର ମୂଲ୍ୟ ୨୦୨୧ରେ ୨୭ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୫୦ ଡଲାର ଥିଲା ।
ସାଧାରଣତନ୍ତ୍ର ଭାରତର ରାସ୍ତା ଚିହ୍ନ ଇଂଲଣ୍ଡର ରାସ୍ତା ଚିହ୍ନର ଅନୁରୂପ, କେବଳ ଗୋଟିଏ ପାର୍ଥକ୍ୟ, ଭାରତରେ ଦୁଇ ବା ଅଧିକ ଭାଷାରେ ଲେଖାଥାଏ । ଅଧିକାଂଶ ସ‌ହରର ରାସ୍ତାଚିହ୍ନରେ ପ୍ରାଦେଶିକ ଭାଷା ଓ ଇଂଲିଶ ଭାଷା ପ୍ରୟୋଗ କରାଯାଇ ଥାଏ । ଜାତୀୟ ରାଜପଥରେ ପ୍ରାଦେଶିକ ଭାଷା, ହିନ୍ଦୀ ଓ ଇଂରାଜୀ ଭାଷାରେ ଲେଖା ଥାଏ । ସନ ୨୦୧୨ରେ କେରଳର ପର୍ଯ୍ୟଟନ ବିଭାଗ ଏକ ପ୍ଲାନ ଘୋଷଣା କଲେ ଯେଉଁଥିରେ ରାସ୍ତାଚିହ୍ନ ସ‌ହିତ ପାର୍ଶ୍ୱବର୍ତ୍ତି ଡାକ୍ତରଖାନା ମାନ‌ଚିତ୍ର ରହିବ । ପୁରୁଣା ସାଇନବୋର୍ଡ଼କୁ ବଦଳେଇ ନୂଆ ଫ୍ଲୋରିସେଣ୍ଟ ବୋର୍ଡ଼ ଲଗେଇବାକୁ ନୋଇଡ଼ା ଅଥରିଟି ଘୋଷଣା କଲେ । ଗ୍ୟାଲେରି ଗ୍ୟାଲେରି ଅନିବାର୍ଯ୍ୟ ଚିହ୍ନ ଲାଲ ବୃତ୍ତ ମଧ୍ୟରେ ଅନିବାର୍ଯ୍ୟ ଚିହ୍ନ ଥାଏ ।
ହୃଦରକ୍ତନଳୀ ରୋଗ ବା ସିଭିଡି  (ଇଂରାଜୀରେ କିମ୍ବା ) ଏକ ରୋଗ ଶ୍ରେଣୀ ରୋଗ ଯେଉଁଥିରେ ହୃତ୍‌ପିଣ୍ଡ ଓ ରକ୍ତନଳୀ ରୋଗ‌ଗ୍ରସ୍ତ ହୋଇଥାଏ  । ସିଭିଡି ପର୍ଯ୍ୟାୟର ରୋଗଙ୍କର ନାମ: ଇସ୍କେମିକ ହୃତ୍‌ପିଣ୍ଡ ରୋଗ ବା ଆଇ.ଏଚ.ଡି.  , ସ୍ଟ୍ରୋକ, ଉଚ୍ଚ ରକ୍ତଚାପ ସମ୍ବନ୍ଧୀୟ ହୃତ୍‌ପିଣ୍ଡ ରୋଗ, ରିଉମାଟିକ୍ ହୃତ୍‌ପିଣ୍ଡ ରୋଗ  (ଆର.ଏଚ.ଡି.), ଆଓର୍ଟିକ ଆନିଉରିଜ୍ମ, କାର୍ଡ଼ିଓମାୟୋପାଥି, ଆଟ୍ରିଆଲ ଫିବ୍ରିଲେସନ, ଜନ୍ମଗତ ହୃତ୍‌ପିଣ୍ଡ ରୋଗ, ଏଣ୍ଡୋକାର୍ଡ଼ାଇଟିସ ଓ ପେରିଫେରାଲ ଧମନୀ ରୋଗ  (ପି.ଏ.ଡି.) ଇତ୍ୟାଦି  । ସାଧାରଣତଃ ହୃଦପିଣ୍ଡ ଠିକ ଭାବରେ କାମ ନ କଲେ ତାହାକୁ ହୃଦ୍‌ରୋଗ ବୋଲି କୁହାଯାଏ । କେତେଜଣ ଛୁଆ ଜନ୍ମରୁ ହୃଦ୍‌ରୋଗରେ ଆକ୍ରାନ୍ତ ହୁଅନ୍ତି । ତାହାକୁ ଆଜନ୍ମ   ହୃଦ୍‌ରୋଗ ବୋଲି କୁହାଯାଏ । ଯଦି ପର ମୂହୁର୍ତ୍ତରେ ଏହି ରୋଗ ହୋଇଥାଏ ତାହାକୁ ଆକ୍ୱାୟାର୍ଡ଼   ହୃଦ୍‌ରୋଗ ବୋଲି କୁହାଯାଏ । ରୋଗର ପ୍ରକାର ଉପରେ ଅନ୍ତର୍ନିହିତ କାର୍ଯ୍ୟକାରୀତା ନିର୍ଭର କରେ । ଆଇ.ଏଚ.ଡି., ସ୍ଟ୍ରୋକ ଓ ପି.ଏ.ଡି. ରୋଗରେ ଆଥେରୋସ୍କ୍ଲେରୋସିସ ଥାଏ । ଉଚ୍ଚ ରକ୍ତଚାପ, ଧୂମ୍ରପାନ, ଡାଏବେଟିସ ମେଲିଟସ, ବ୍ୟାୟାମ ଅଭାବ, ମୋଟାପଣ, ଅଧିକ ରକ୍ତ କୋଲେସ୍ଟେରଲ, ଖାଦ୍ୟାଭାବ, ଅଧିକ ମଦ୍ୟପାନ ଯୋଗୁ ଏହା ହୋଇପାରେ । ସିଭିଡି ସମ୍ବନ୍ଧୀୟ ଉଚ୍ଚ ରକ୍ତଚାପ ଯୋଗୁ ୧୩ %, ଧୂମ୍ରପାନ ଯୋଗୁ ୯ %, ଡାଏବେଟିସ ଯୋଗୁ ୬ %, ଓ ମୋଟାପଣ ଯୋଗୁ ୫ % ମୃତ୍ୟୁ ହୁଏ । ଅଣଚିକିତ୍ସିତ ଗଳା ସଂକ୍ରମଣ ଯୋଗୁ ଆର.ଏଚ.ଡି. ରୋଗ ହୋଇପାରେ । ସ୍ଟ୍ରେପ୍ଟୋକୋକାଲ ଫାରିଞ୍ଜାଇଟିସ ରୋଗ ଚିକିତ୍ସା ନ ପାଇଲେ ରିଉମାଟିକ ହୃଦରୋଗକୁ ଗତି କରେ । ହିସାବରୁ ଜଣାଯାଏ, ସମୁଦାୟ ସିଭିଡି ରୋଗର ୯୦ % ପ୍ରତିଷେଧ କରାଯାଇ ପାରିବ । ଆଥେରୋସ୍କ୍ଲେରୋସିସ ରୋଗକୁ ଏହାର ସଙ୍କଟଦାୟୀ କାରକମାନଙ୍କୁ ସ୍ୱାସ୍ଥ୍ୟପ୍ରଦ ଖାଦ୍ୟ ତ‌ଥା ବ୍ୟାୟାମ ସାହାଯ୍ୟରେ ରୋକି ହେବ ଓ ଧୁମ୍ରପାନ ତ‌ଥା ମଦ୍ୟପାନ ନ କରି ରୋକାଯାଇ ପାରିବ । ଉଚ୍ଚ ରକ୍ତଚାପ ଓ ଡାଏବେଟିସ ରୋଗୀଙ୍କର ଚିକିତ୍ସା ମଧ୍ୟ ଫଳପ୍ରଦ ହୁଏ । ତଣ୍ଟି ସଂକ୍ରମଣ ରୋଗ ହେଲେ ଆଣ୍ଟିବାୟୋଟିକ ଦେଇ ରିଉମାଟିକ୍ ହୃତ୍‌ପିଣ୍ଡ ରୋଗ ରୋକି ହେବ । ସୁସ୍ଥ ଲୋକ ଉପରେ ଆସ୍ପିରିନ ଗ୍ରହଣର ଉପକାରୀତା ସିଦ୍ଧ ହୋଇ ନାହିଁ । ମହିଳା ୫୫ ବର୍ଷରୁ କମ ଓ ପୁରୁଷ ୪୫ ବର୍ଷରୁ କମ ଥିଲେ ଏହାର ବ୍ୟବ‌ହାର ଉପ‌ଯୋଗୀତାକୁ ୟୁ.ପି.ଏସ.ଟି.ଏଫ.   ସୁପାରିସ କରୁନାହାନ୍ତି କିନ୍ତୁ ଏହାଠାରୁ ଅଧିକ ବୟସରେ ଦେବାକୁ ସୁପାରିସ କରାଯାଉଛି । ସିଭିଡି ରୋଗର ଚିକିତ୍ସା କଲେ ମଧ୍ୟ ସୁଫଳ ମିଳେ । ସାରା ପୃଥିବୀରେ ମୃତ୍ୟୁର କାରଣ ରୂପରେ ହୃଦରକ୍ତନଳୀ ରୋଗ ମୂଖ୍ୟ ଭୂମିକା ନେଇଛି । ଆଫ୍ରିକା ବ୍ୟତୀତ ପୃଥିବୀର ଅନ୍ୟତ୍ର ଏହାର ସତ୍ୟତା ରହିଛି । ଏହା ଯୋଗୁ ସନ ୧୯୯୦ରେ ୧୨.୩ ନିୟୁତ  (୨୫.୮ %) ମୃତ୍ୟୁ ହୋଇଥିଲା ବେଳେ ସନ ୨୦୧୩ରେ ବଢ଼ିଯାଇ ୧୭.୩ ନିୟୁତ  (୩୧.୫ %) ହୋଇଛି  । ସନ ୧୯୭୦ ପରଠାରୁ ହୃଦରକ୍ତନଳୀ ରୋଗରେ ନିର୍ଦ୍ଦିଷ୍ଟ ବୟସରେ ମୃତ୍ୟୁ ହାର ବିକାଶଶୀଳ ଦେଶରେ ବଢ଼ୁଛି ଓ ବିକଶିତ ଦେଶରେ କମୁଛି । ଆଇ.ଏଚ.ଡି. ଓ ସ୍ଟ୍ରୋକ ମିଶି ପୁରୁଷମାନଙ୍କ ମଧ୍ୟରେ ୮୦ % ଓ ମହିଳାଙ୍କ ମଧ୍ୟରେ ୭୫ % ମୃତ୍ୟୁର କାରଣ ହେବା ଜଣାଯାଏ । ଅଧିକାଂଶ ସିଭିଡି ରୋଗ ଅଧିକ ବୟସର ଲୋକଙ୍କୁ ହୁଏ । ଆମେରିକାରେ ୨୦ରୁ ୪୦ ବର୍ଷ ବୟସ ମଧ୍ୟରେ ସିଭିଡି ୧୧ % ଲୋକଙ୍କୁ ହୁଏ, ୪୦ରୁ ୬୦ ବର୍ଷ ବୟସ ମଧ୍ୟରେ ୩୭ % ଲୋକଙ୍କୁ ହୁଏ, ୬୦ରୁ ୮୦ ବୟସ ଭିତରେ ୭୧ %, ଓ ୮୦ ପରେ ୮୫ % ଲୋକଙ୍କୁ ହୁଏ । ସିଭିଡି ରୋଗରେ ମୃତ୍ୟୁର ହାରାହାରି ବୟସ ବିକଶିତ ଦେଶରେ ୮୦ ଥିଲାବେଳେ ବିକାଶଶୀଳ ଦେଶମାନଙ୍କରେ ୬୮ ଅଛି । ପୁରୁଷଙ୍କର ରୋଗ ଆରମ୍ଭ ହେବା ବୟସ ମହିଳାଙ୍କ ଅପେକ୍ଷା ଦଶ ବର୍ଷ ପୂର୍ବରୁ ହୁଏ ।
ଯୁଇ ଗଛ  (ଉଦ୍ଭିଦ ବିଜ୍ଞାନ ନାମ - ) ମଲ୍ଲୀ ବଂଶର ଏକ ପ୍ରଜାତି ଅଟେ  । ଏହା ଭାରତ, ନେପାଳ, ଶ୍ରୀଲଙ୍କା, ଭୁଟାନ ଏବଂ ଆଣ୍ଡାମାନ ଦ୍ୱୀପପୁଞ୍ଜରେ ଦେଖିବାକୁ ମିଳେ ।  ଏହା ଭାରତରେ ସାଜସଜ୍ଜା ଉଦ୍ଦେଶ୍ୟ ଏବଂ ପର୍ବପର୍ବାଣିରେ ବ୍ୟବହୃତ ହୁଏ । ଏହା ଗୋଟିଏ ସବୁଦିନିଆ ବା ବାରମାସୀ ଗୁଳ୍ମ ଜାତୀୟ ବୃକ୍ଷ ଅଟେ । ଅନ୍ୟ ଭାରତୀୟ ଭାଷାରେ ନାମ ଯୁଇ ସାରା ଭାରତରେ ବହୁଳ ଭାବରେ ଦେଖାଯାଏ । ବିଭିନ୍ନ ଭାରତୀୟ ଭାଷାରେ ଏହାର ନାମ ଏହିପରି :- ଔଷଧୀୟ ଗୁଣ ଭାରତୀୟ ପାରମ୍ପରିକ ଔଷଧ ପ୍ରଣାଳୀରେ ଯୁଇ ଗଛର ପତ୍ର ପାଟିରେ ହେଉଥିବା ଘାଗୁଡିକର ଚିକିତ୍ସାରେ ବ୍ୟବହୃତ ହୁଏ । ଆୟୁର୍ବେଦ ଶାସ୍ତ୍ର ଅନୁସାରେ ଯୁଇ ଗଛ ଓ ଫୁଲର ଆହୁରି ଅନେକ ପ୍ରକାର ଔଷଧୀୟ ଗୁଣ ଅଛି । ପୂଜା ପାଇଁ ବ୍ୟବହାର ହିନ୍ଦୁ ପରମ୍ପରା ଅନୁସାରେ ଯୁଇ ଫୁଲ ବିଷ୍ଣୁ ଭଗବାନଂକ ପୂଜା ନିମିତ୍ତ ବ୍ୟବହାର ହୋଇଥାଏ । ବ୍ୟବସାୟିକ ବ୍ୟବହାର ଯୁଇ ଫୁଲରେ ଥିବା ତେଲ ହେତୁ ଏହା ଭାରତ ଏବଂ ଥାଇଲ୍ୟାଣ୍ଡରେ ବ୍ୟବସାୟିକ ଭାବରେ ଚାଷ କରାଯାଏ ।
ଶାରଦା ସିହ୍ନା  ଇଂରାଜୀ ଭାଷାରେ  (୧ ଅକ୍ଟୋବର ୧୯୫୨) ଭାରତର ଜଣେ ମୈଥିଳୀ   ଭାଷାର ଲୋକ ସଙ୍ଗୀତ ଗାୟିକା  । ଛଠପୂଜାର ମୈଥିଳୀ ସଂସ୍କରଣ କରି ଲୋକ ଲୋଚନ‌କୁ ଆସିଥିଲେ ଯାହାର  'ହୋ ଦିନାନାଥ'  ନାମ କରଣ କରିଥିଲେ । ସନ ୨୦୧୮ରେ ତାଙ୍କୁ ଭାରତର ତୃତୀୟ ସର୍ବୋଚ୍ଚ ସମ୍ମାନ ପଦ୍ମ ଭୂଷଣ ପୁରସ୍କାର ଦେଇ ସମ୍ମାନିତ କରାଯାଇଛି । ପୃଷ୍ଠଭୂମି ହୁଲାସ, ରଘୋପୁର, ସୁପୌଲ ଜିଲ୍ଲା, ବିହାରରେ ସିହ୍ନା ଜନ୍ମ ଗ୍ରହଣ କରିଥଲେ । ସେ ମୈଥିଳୀ ଲୋକ ସଙ୍ଗୀତ ଗାଇ ତାଙ୍କର ବୃତ୍ତି ଆରମ୍ଭ କରିଥିଲେ । ଶାରଦା ସିହ୍ନା ମୈଥିଳୀ, ଭୋଜପୁରୀ ଓ ମଗଧୀ ଭାଷାମାନଙ୍କରେ ଗୀତ ଗାଉଥଲେ ଓ ସଙ୍ଗୀତକୁ ଏହି ଅବଦାନ ପାଇଁ ତାଙ୍କୁ ପଦ୍ମଶ୍ରୀ ପୁରସ୍କାର ଦେଇ ସମ୍ମାନିତ କରାଯାଇଥିଲା । ପ୍ରୟାଗରେ ପ୍ରୟାଗ ସଙ୍ଗୀତ ସମିତି ତରଫରୁ ଆୟୋଜିତ ବସନ୍ତ ପଞ୍ଚମୀ ଉତ୍ସବରେ ବସନ୍ତ ଋତୁ ଉପରେ ପର୍ଯ୍ୟବସିତ ଅନେକ ଗୀତ ପଦ୍ମଶ୍ରୀ ଶାରଦା ସିହ୍ନା ଉପସ୍ଥାପନ କରି ଗାଇଥିଲେ, ଯେଉଁଥିରେ ଲୋକ ସଙ୍ଗୀତ ମାଧ୍ୟମରେ ବସନ୍ତ ଋତୁର ବର୍ଣ୍ଣନା କରାଯାଇଥିଲା । ଦୁର୍ଗା ପୂଜା ଉତ୍ସବ ସମୟରେ ସେ ନିୟମିତ ଭାବରେ ସଙ୍ଗୀତ ପରିବେଷଣ କରନ୍ତି । ମରିସସ୍‌ର ପ୍ରଧନ ମନ୍ତ୍ରୀ ନବୀନ ରାମଗୁଲାମ ବିହାର ଆସିଥିବା ବେଳେ ସେ ସଙ୍ଗୀତ ପରିବେଷଣ କରିଥିଲେ । ସନ ୨୦୧୦ରେ ନୂଆ ଦିଲ୍ଲୀର ପ୍ରଗତି ମଇଦାନରେ ଅନୁଷ୍ଠିତ ବିହାର ଉତ୍ସବରେ ସେ ସଙ୍ଗୀତ ପରିବେଷଣ କରିଥିଲେ । ସଫଳ ଚଳଚ୍ଚିତ୍ର ମୈନେ ପ୍ୟାର କିୟାରେ  ୧୯୮୯   'କାହେ ତୋହ ସେ ସଜନା' , ଗ୍ୟାଙ୍ଗସ ଅଫ ୱାସେରପୁର ୨ ଚଳଚ୍ଚିତ୍ରରେ  'ତାର ବିଜଲି'  ଓ ମୁମ୍ବଇର ଚାରଫୁର୍ତିୟା ଛୋକରେ ଚଳଚ୍ଚିତ୍ରରେ  'କୌନ ସି ନ ‌ଗରିୟା ' ଗୀତମାନ ଗାଇଥଲେ । ଶାରଦା ସିହ୍ନା ଓ ଛଠ ପ୍ରାୟ ୧୦ ବର୍ଷର ଲୋକ ସଙ୍ଗୀତ ଗାୟିକା ଯାହାର ନାମ ଛଠ ସାଥିରେ ଓତଃପ୍ରୋତ ଭାବରେ ଜଡ଼ିତ, ସେହି ଶାରଦା ସିହ୍ନା ସନ ୨୦୧୬ରେ ଛଠ ଉପରେ ଆଧାରିତ ଦୁଇଟି ନୂଆ ଗୀତ ଉପସ୍ଥାପନ କରିଥିଲେ । ସନ ୨୦୦୬ରେ ସେ ତାଙ୍କର ଶେଷ ଭକ୍ତି ରସାତ୍ମକ ଆଲବମ ଉପସ୍ଥାପନ କରିଥିଲେ।  'ସପାୱୋ ନା ମିଲେ ମାଇ'  ଓ  'ପ ‌ହିଲେ ପ‌ହିଲେ ମଇୟା ' ଗୀତଦ୍ୱୟରେ ଶାରଦା ଲୋକମାନଙ୍କୁ ଛଠ ସମୟରେ ବିହାର ଆସିବାକୁ ଅନୁରୋଧ କରିଛନ୍ତି । ସେ ଗାଇଥିବା ଅନ୍ୟାନ୍ୟ ଛଠ ଗୀତମାନଙ୍କର ନାମ ଯଥାକ୍ରମେ:  'କେଲ ‌ୱା କେ ପାତ ପର ଉଗଲାନ ସୁରଜ ମାଲ ଝକେ ଝୁକେ ', ' ହେ ଛାତି ମଇୟା ', ' ହୋ ଦିନାନାଥ ', ' ବ‌ହଙ୍ଗି ଲଚକତ ଯାୟେ ', ' ରୋଜେ ରୋଜେ ଉଗେଲା ', ' ସୁନା ଛାତି ମାଇ ', ଯୋଡ଼େ ଯୋଡ଼େ ସୁପାୱା ଓ ' ପାଟନା କେ ଘାଟ ପର ' । ଗୀତ ଗୁଡ଼ିକ ପୁରୁଣା ହେଲେ ମଧ୍ୟ ପ୍ରତି ବର୍ଷ ଭକ୍ତମାନେ ସେହି ଗୀତ ବଜାନ୍ତି । ଶାରଦା ୩ ନଭେମ୍ବତ ୨୦୧୬ରେ ଦି ଟେଲିଗ୍ରାଫକୁ କ‌ହିଥିଲେ,  "ସଙ୍ଗୀତ କମ୍ପାନୀମାନଙ୍କର ମନମାନୀ ଓ ଉତ୍ତମ ଗୀତ ତ ‌ଥା ଗାୟନ ଶୈଳୀର ଅଭାବ ଯୋଗୁ କିଛି ବର୍ଷ ମୋତେ ଦୂରେଇ ରହିବାକୁ ପଡ଼ିଥିଲା ।" " ଏହି ବର୍ଷ ସେହି ସମସ୍ୟା ଗୁଡ଼ିକର ସମାଧାନ ହୋଇ ଯିବାରୁ ଏହି ଗୀତ ଗୁଡ଼ିକରେ ମୁଁ ସ୍ୱର ଦେଲି ।" କୋଡ଼ିଏ ଦିନରେ ଏହି ଗୀତ ଗୁଡ଼ିକ ସୁଟିଙ୍ଗ ହେବା ପରେ ଦିୱାଲି ଦିନ ଲୋକାର୍ପଣ ହୋଇଥିଲା ।
ବାମରୋଲି ଅଲଥାନ ଏକ୍ସପ୍ରେସୱେ  (ମଧ୍ୟ ଋଂ ରୋଡ ନାମରେ ଭି କୁହାଯାଏ ) ଏକ 4.3 କିଲୋମିଟରର ସହର ଏକ୍ସପ୍ରେସବେ , ଯାହା ଗୁଜରାଟର ସୁରାଟ ସହରରେ ନିର୍ମିତ ହେବାକୁ ଯୋଜନା କରାଯାଇଛି  । ସୁରାଟ ମେଟ୍ରୋ ଅଞ୍ଚଳ ଭିତରେ ଏହା ଏକ ବ୍ୟସ୍ତତମ ରାସ୍ତା ଏହା ସୁରାଟର ପୂର୍ବ -ପଶ୍ଚିମ ଅରଟେରୀ ସହ ବାମରୋଲିକୁ ସଂଯୁକ୍ତ କରିବ । ଏହି ରାସ୍ତା ଦେଇ ହାରାହାରି 20,000 ବାହନ ଯାଉଥିବାର ଆକଳନ କରାଯାଇଛି । ଫଳତଃ ସକାଳ ଭିଡ ସମୟରେ ଓ ସନ୍ଧ୍ୟାରେ ପଶ୍ଚିମ ପଟରୁ ପୂର୍ବକୁ ଟ୍ରାଫିକ ବହୁତ ବ୍ୟସ୍ତ ରହେ । ଏହି ଏକ୍ସପ୍ରେସୱେ ହେଲା ପରେ ତାହାର ଅବସ୍ଥାର ସୁଧାର ଆସିବା ।
କ୍ରସ ସାଇଟ୍ ସ୍କ୍ରିପଟିଂ   ଏକ ପ୍ରକାର ବିପଦ ଯାହା ସାଧାରଣତଃ ଓ୍ବେବ୍ ଆପ୍ଲିକେସନରେ ଦେଖାଯାଇଥାଏ  ଏହି ପ୍ରକାର ବିପଦ ଥିଲେ ଖଳ ଲୋକମାନେ ପ୍ରକୃତ ବ୍ୟବହାରକାରୀଙ୍କ ଓ୍ବେବ ପୃଷ୍ଠାରେ ବିପଦପୂର୍ଣ୍ଣ ପ୍ରୋଗ୍ରାମ ଇଞ୍ଜେକ୍ଟ କରିଦେଇଥାନ୍ତି  ପୃଷ୍ଠଭୂମି ପ୍ରକାର ରିଫ୍ଲେକ୍ଟେଡ ଏପରି ସମସ୍ୟା ଥିବା ଓ୍ବେବ୍ ଆପ୍ଲିକେସନରେ ବ୍ୟବହାରକାରୀ ଦେଇଥିବା ତଥ୍ୟ ବିଭିନ୍ନ ପ୍ରକାର ମାର୍ଗ ହୋଇ ତାଙ୍କ ପାଖକୁ ଆସିଥାଏ  ଆପ୍ଲିକେସନରେ ଦେଖେଉଥିବା ସର୍ଚ୍ଚର ଫଳାଫଳ, ତ୍ରୁଟି ମେସେଜ କିମ୍ବା ଅନ୍ୟ ପ୍ରକାରର ପ୍ରତିକ୍ରିୟା ମାଧ୍ୟମରେ ଦିଆଯାଇଥିବା ତଥ୍ୟଟି ପୂର୍ଣ୍ଣ କିମ୍ବା ଆଂଶିକ ଭାବେ ସର୍ଭରରୁ ପ୍ରତିଫଳିତ ହୋଇ ଫେରିଆସିଥାଏ
ନିର୍ଦ୍ଦେଶକଙ୍କ ନାମଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଏମିତି ବି ପ୍ରେମ ହୁଏ ୨୦୧୨ ମସିହାରେ ମୁକ୍ତିଲାଭ କରିଥିଲା ।
ସୁରୁଚି ଅଦରକର  (ଜନ୍ମ: ୨୫ ଅପ୍ରେଲ ୧୯୮୮) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମରାଠୀ ଦୂରଦର୍ଶନ ଧାରାବାହିକରେ କାମ କରନ୍ତି  । ସେ ଏକ ବିଜ୍ଞାପନ ନାଟକ ଅଭାଗା ରଙ୍ଗ ଏକାଚି ଜାଲା ସହିତ ଅଭିନୟ ଜଗତରେ ଯାତ୍ରା ଆରମ୍ଭ କରିଥିଲେ । ସେ ଜି ମରାଠୀରେ ପ୍ରସାରିତ ଧାରାବାହିକ କାରେ ଦୁରଭାରେ ଆଦିତି ଖାନୋଲକର ଭୂମିକାରେ ଅଭିନୟ ପାଇଁ ଜଣାଶୁଣା । ଅଭିନୟ ଜୀବନ କାରେ ଦୁରଭାରେ ସେ ଆଦିତି ଭାବରେ ଅଭିନୟ କରିଥିଲେ । ସେ ସଞ୍ଜୟ ଦତ୍ତଙ୍କ ଅଭିନୀତ ହିନ୍ଦୀ କଥାଚିତ୍ର ତଥାସ୍ତୁରେ ଏକ ଛୋଟ ଭୂମିକାରେ ଅଭିନୟ କରିଥିଲେ । ଏହା ବ୍ୟତୀତ ଜୀ ମରାଠୀଦ୍ୱାରା ମହିଳା ସଶକ୍ତିକରଣକୁ ଅଗ୍ରାଧିକାର ଦେବାପାଇଁ ଆରମ୍ଭ କରାଯାଇଥିବା କାର୍ଯ୍ୟକ୍ରମ ଜାଗୃତିକୁ ସେ ସମର୍ଥନ କରନ୍ତି । ଅଭିନୀତ ଧରାବାହିକ ଅଭିନୀତ କଥାଚିତ୍ର ତଥାସ୍ତୁ  (୨୦୦୬) ମାତ୍  (୨୦୧୩) ନରବଚି ୱାଡ଼ି ଆତା ବାଟଲି ଫୁଟଲି ଗାଥ୍ ବାଇପାନ୍ ଭାରୀ ଦେବା ନାଟକ ଅଭାଗା ରଙ୍ଗ ଏକ ଜାଲା ବ୍ୟକ୍ତିଗତ ଜୀବନ ଡିସେମ୍ବର ୨୦୨୩ରେ, ସେ ମରାଠୀ ଅଭିନେତା ପୀୟୁଷ ରନାଡେଙ୍କୁ ବିବାହ କରିଥିଲେ  ।
ଭାଗିରଥୀ ଗମାଙ୍ଗ  (ଜନ୍ମ: ୨୯ ଜୁନ ୧୯୩୮ - ୫ ଅକ୍ଟୋବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସାତ ଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭, ୧୯୭୧, ୧୯୭୪, ୧୯୭୭, ୧୯୮୦ ଓ ୧୯୮୫ ମସିହାରେ ଓଡ଼ିଶା ବିଧାନ ସଭା ନିର୍ବାଚନ ଏବଂ ୧୯୯୬ର ଗୁଣୁପୁର ଉପ-ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୫ମ, ୬ଷ୍ଠ, ୭ମ, ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୧ ଭାରତୀୟ ସାଧାରଣ ନିର୍ବାଚନରେ ସେ କୋରାପୁଟ ଲୋକ ସଭା ନିର୍ବାଚନ ମଣ୍ଡଳୀରୁ ୫ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭାଗିରଥୀ ଗମାଙ୍ଗ ୧୯୩୮ ମସିହାର ଜୁନ ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଲିଅୟା ଗମାଙ୍ଗ ଓ ପତ୍ନୀଙ୍କ ନାମ ହରବତି ଗମାଙ୍ଗ ରାଜନୈତିକ ଜୀବନ ଭାଗିରଥୀ ଗମାଙ୍ଗ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ସାତ ଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୭୩ ମସିହାରୁ ୧୯୭୭ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
{ } ସୂଚନା ଡିଜାଇନ ଉପଲବ୍ଧ ସୂଚନା ସମୂହକୁ ସକ୍ରିୟ ଓ ଉପଯୋଗୀ ଭାବରେ ଉପସ୍ଥାପନ କରିବାର ଏକ ପ୍ରଣାଳୀ । ଏହା ସୂଚନାକୁ ସାଧାରଣ ଲୋକ ଭଲ ଭାବରେ ଜାଣିବା ଓ ବୁଝିପାରିବାରେ ସାହାଯ୍ୟ କରିଥାଏ । ଏହା ତଥ୍ୟକୁ ପ୍ରଦର୍ଶନ କରିବା ପାଇଁ ଥିବା ଗ୍ରାପ୍ଗିକ ଦିଶୟନ ପରି ଆକର୍ଷକ ଓ କଳାତ୍ମକ ନ ହେଇ ମଧ୍ୟ ସରଲା ଓ ସାବଲୀଳ ଭାବରେ ସୂଚନାକୁ ପ୍ରଦର୍ଶନ କରିଥାଏ । ଏହା  " ତଥ୍ୟ ପ୍ରଦର୍ଶନ "  ପଦ୍ଧତି ସହ ସମାଜସ୍ୟ ରଖିଥାଏ ଓ ତଥ୍ୟ ପ୍ରଦଶନ ବିଦ୍ୟାର ପାଠ୍ୟକ୍ରମର ଅଂଶବିଶେଷ ଭାବରେ ଏହା ଶିକ୍ଷା ଦିଅ ଯାଇଥାଏ । . ସୂଚନା ଦିଜାଇନ ପ୍ରକୃତରେ ଏକ କୈଫିଯତ ଦେବାର ଶୈଳୀ । ଏହା ପୃଥିବୀର ବିଭିନ୍ନ ଘଟଣା ଓ ବିଷୟର କୈଫିଯତ ଦେଇଥାଏ , ଯାହାଦ୍ୱାରା ଜ୍ଞାନ ଓ କାର୍ଯ୍ୟରେ ସହାୟତା ହୁଏ । ଇତିହାସ ୧୦୭୦ ଦଶକରେ ବହୁମୂଖୀ ଶିକ୍ଷଣ ପଦ୍ଧତି ସମୂହ ହିସାବରେ ଏହି ସୂଚନା ଡିଜାଇନର ଉଦ୍ଭବ ହେଇଥିଲା । କିଛି ଗ୍ରାଫିକ ଡିଜାଇନର ଏହି ନାମ ଗ୍ରହଣ କରି ନାମକ ଏକ ପ୍ରକାଶନ ୧୯୭୯ରେ ବାହାର କରିଥିଲେ । ପରେ ସୂଚନା ଡିଜାଇନ ଉପରେ ଅନ୍ତର୍ଜାତିକ ସୂଚନା ଡିଜାଇନ ପ୍ରତିଷ୍ଠାନ   ୧୯୮୭ରେ ପ୍ରତିଷ୍ଠିତ ହେଇଥିଲା । ଏହା ସହ ମଧ୍ୟ ୧୯୯୧.ରେ ପ୍ରତିଷ୍ଠିତ ହେଲା । ତତ୍ ପୂର୍ବରୁ ଏଡୱାର୍ଡ ଟୁଫଟେ  " " . ନାମକ ପୁସ୍ତକ ପ୍ରକାଶନ ୧୯୮୨ ମସିହାରେ କରିଥିଲେ । ଏହି ପରିପେକ୍ଷୀ ରେ  " "  ଶବ୍ଦର ବ୍ୟବହାର ଆରମ୍ଭ ହେଇଥିଲା । ପ୍ରାରମ୍ଭିକ ଉଦାହରଣ ୱିଲିୟମ ପ୍ଲାୟଫାୟରଙ୍କ ମେପରେ ଇଂଲଣ୍ଡର ବାଣିଜ୍ୟକୁ ଦର୍ଶାଉଥିବା ଚିତ୍ରସେ ଏଥିରେ ବାର , ଲାଇନ ଓ ଏରିୟା ଚାର୍ଟର ପ୍ରୟୋଗ କରିଥିଲେ ୧୮୫୦ରେ ଲଣ୍ଡନରେ କୋଲେରା ବ୍ୟାଧିର ସଞ୍ଚରଣ ଦର୍ଶାଇବା ପାଇଁ ଜନ ସ୍ନୋ ଏକ ଗ୍ରାଫ କରିଥିଲେ ୧୮୬୧ରେ ନାପୋଲିଆନଙ୍କ ସେନାଙ୍କ ଅଗ୍ରଣୀ ଦେଖାଇବାକୁ ଚାର୍ଲସ ମିନାର୍ଡ ଏକ ଗ୍ରାଫ ଡିଜାଇନ କରିଥିଲେ ୧୯୩୦ରେ ଭାଷା ସମୂହ ଦେଖେଇବାକୁ ଓଟୋ ନେଉରଥ ଏକ ଗ୍ରାଫିକାଲ ଡିଜାଇନ କରିଥିଲେ  ' '  ସେନାବାହିନୀରେ ସୈନ୍ୟ ମୃତ୍ୟୁ ହାରକୁ ନେଇ ଫ୍ଲୋରେନ୍ସ ନାଇଟିଙ୍ଗଲ ଏକ ଡିଜାଇନ କରିଥିଲେ ପ୍ରଯୁକ୍ତି ସମୂହ ସାବଲୀଳତା ସୂଚନା ଡିଜାଇନରେ ସରଳତା ଅବଲମ୍ବନ ଏକ ମୁଖ୍ୟ ଆଭିମୁଖ୍ଯ । ଏହି ପଦ୍ଧତିରେ ସୂଚନାର ପରିମାଣ ଗତ ନ୍ୟୁନତା ଘଟିଥିଲେ ମଧ୍ୟ ତାହା ସରଳୀକରଣ ଯୋଗୁଁ ଟହୁ ବୁଝିବା ସାଧାରଣ ଲୋକଙ୍କ ପାଇଁ ସୁବିଧା ହେଇଥାଏ ।
ବିଜୟିନୀ ଦାସ  (୨୩ ସେପ୍ଟେମ୍ବର ୧୯୪୪ - ୧୨ ଜାନୁଆରୀ ୨୦୨୪), ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକା ଥିଲେ  । ୧୯୯୧ ମସିହାରେ ନିଜ ଉପନ୍ୟାସ  "ଦେବଦାସୀ"  ପାଇଁ ସେ ଏହି ପୁରସ୍କାର ଲାଭ କରିଥିଲେ । ୧୯୮୧ ମସିହାରେ ନିର୍ମିତ ଓଡ଼ିଆ ଚଳଚ୍ଚିତ୍ର ଟିକେ ହସ ଟିକେ ଲୁହ ବିଜୟିନୀଙ୍କ ଉପନ୍ୟାସ ଉପରେ ପର୍ଯ୍ୟବସିତ ଥିଲା । ରଚନାବଳୀ କବିତା ମଧ୍ୟରାତ୍ରୀର କବିତା ଭଙ୍ଗା ଆଇନା ତିନି ଦଶକର କବିତା ଏବେ ମତେ କହିବାକୁ ଦିଅ ସୂର୍ଯ୍ୟୋଦୟ - ୧୯୮୩  (ଜୀବନରଙ୍ଗ ପ୍ରକାଶନ) କ୍ଷୁଦ୍ରଗଳ୍ପ ଛାଇ ଆଲୁଅ ଝରକା ଭୋର ଆକାଶ ଶରାହତ - ୧୯୮୧  (ଜୀବନରଙ୍ଗ ପ୍ରକାଶନ) ଉପନ୍ୟାସ ବାଗ୍ ଦତ୍ତା - ୧୯୮୬  (ନାଳନ୍ଦା) ଦେବଦାସୀ - ୧୯୮୯  (ନାଳନ୍ଦା) ପରପୁରୁଷ - ୨୦୦୭  (କାହାଣୀ) ମଧୁପର୍କ - ୨୦୦୦  (ଜୀବନରଙ୍ଗ ପ୍ରକାଶନ) ପୁରସ୍କାର ଓ ସମ୍ମାନ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୯୧  (ଦେବଦାସୀ ଉପନ୍ୟାସ ପାଇଁ) ବୀଣାପାଣି ମହାନ୍ତି କଥା ସାହିତ୍ୟ ପୁରସ୍କାର - ୨୦୨୦  ( ଗଙ୍ଗାଧର ରଥ ଫାଉଣ୍ଡେସରଦ୍ୱାରା ପ୍ରଦତ୍ତ ) ପ୍ରଜାତନ୍ତ ବିଷୁବ ସମ୍ମାନ ରାଧାନାଥ ରାୟ ସ୍ମୃତି ସମ୍ମାନ ଦାଶରଥୀ ପଟ୍ଟନାୟକ ସାହିତ୍ୟ ସମ୍ମାନ ମାନସିଂହ ସମ୍ମାନ ଭୁବନେଶ୍ୱର ପୁସ୍ତକ ମେଳା ସମ୍ମାନ ବସନ୍ତ କୁମାର ଦେବୀ ଲେଖିକା ସମ୍ମାନ ବ୍ୟକ୍ତିଗତ ଜୀବନ ବିଜୟିନୀ ୧୯୪୪ ମସିହାରେ ନୟାଗଡ଼ ଜିଲ୍ଲାର ବାଉଁସିଆପଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ  । ତାଙ୍କ ପିତାଙ୍କ ନାମ ଭାଗବତ ପଟ୍ଟନାୟକ ଓ ମାତାଙ୍କ ନାମ କୁମୁଦିନୀ ପଟ୍ଟନାୟକ ଥିଲା । ମନସ୍ତତ୍ତ୍ୱ ବିଜ୍ଞାନରେ ସେ ଉଚ୍ଚଶିକ୍ଷା ଲାଭ କରିଥିଲେ । ସେ ବହୁ ସାହିତ୍ୟିକ ଓ ସାମାଜିକ ଅନୁଷ୍ଠାନ ସହିତ ଜଡ଼ିତ ଥିଲେ । ସେଥିମଧ୍ୟରେ ମହିଳା ସ୍ୱେଚ୍ଚାସେବୀ ସଂଘ, ବସୁନ୍ଧରା ଓ ଉତ୍କଳ ମହିଳା ସମିତି ଆଦି ଅନ୍ୟତମ । ମୃତ୍ୟୁ ୨୦୨୪ ମସିହା ଜାନୁଆରୀ ୧୨ ତାରିଖରେ କଟକସ୍ଥିତ ତାଙ୍କ ଝିଅ ମଧୁମିତା ମହାନ୍ତିଙ୍କ ବାସଭବନରେ ତାଙ୍କର ପରଲୋକ ଘଟିଥିଲା ।
ଅଶୋକନଗର ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ଗୁନ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅଶୋକନଗର ସହରର ମୋଟ ଜନସଂଖ୍ୟା ୫୭୬୮୨ ଅଟେ । ସେଥି ମଧ୍ୟରୁ ୫୨.୯୬% ଜଣ ପରୁଷ ହୋଇଥିବା ବେଳେ ୪୭.୦୪% ଜଣ ନାରୀ ଅଟନ୍ତି । ଅଶୋକନଗରର ସାକ୍ଷରତା ହାର ୬୨.୯୭% ଅଟେ । ଏହା ଜାତୀୟ ହାରଠାରୁ ୧.୮୭% ପ୍ରତିଶତ କମ ଅଟେ । ସେଥିରୁ ୩୭.୯୨% ପ୍ରତିଶତ ପୁରୁଷ ଓ ୨୫.୦୪% ନାରୀ ଅଟନ୍ତି । ୧୫.୯୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଅଶୋକନଗରର ସରକାରୀ ଭାଷା ଅଟେ ।
ବନ୍ଧାଗୁଡ଼ା ଭାରତୀୟ ରାଜ୍ୟ ଓଡ଼ିଶାର ଗଞ୍ଜାମ ଜିଲ୍ଲାର ଏକ ଗ୍ରାମ । ଏହା ଶେରଗଡ଼ା ବ୍ଲକ ଅଧୀନରେ ଏକ ଗ୍ରାମପଞ୍ଚାୟତ ମଧ୍ୟ । ଏହି ଅଞ୍ଚଳର ମୁଖ୍ୟ ଗ୍ରାମ ହିସାବରେ ଏହାଆଖ ଅଞ୍ଚଳର ୧୫ଟି ଗ୍ରାମକୁ ପ୍ରାଥମିକ ଶିକ୍ଷା ଦେଇଥାଏ । ବ୍ରହ୍ମପୁର ସହରଠାରୁ ଏହାର ଦୂରତା ୫୫ କିଲୋମିଟର । ଜୀବିକା ଏଠାରେ ଅଧିକାଂଶ ଅଧିବାସୀ ଚାଷ ଉପରେ ନିର୍ଭରଶୀଳ । ଏଠାରେ ଜଳସେଚନର ସୁବିଧା ନଥିବାରୁ ମାତ୍ର ଗୋଟିଏ ଫସଲ ଚାଷ ହେବା ସହ ପନିପରିବା ଉତ୍ପନ୍ନ ହେଇଥାଏ । ଶିକ୍ଷା ଏଠାରେ ୨ଟି ପ୍ରାର୍ଥମିକ ସ୍କୁଲ ଅଞ୍ଚଳର ଗ୍ରାମମାନଙ୍କ ପାଇଁ ପ୍ରାଥମିକସ୍ତରର ଶିକ୍ଷା ଦେଇଥାଏ । ସଂସ୍କୃତି ମୁଖ୍ୟତଃ ହିନ୍ଦୁ ରହୁଥିବା ଗ୍ରାମରେ ଶ୍ରୀକୃଷ୍ଣ ମନ୍ଦିର ସହ ଶିବ ମନ୍ଦିର ଓ ମାଁ କାଳୀ ମନ୍ଦିର ରହିଛି । ଗ୍ରାମରେ ସମସ୍ତ ପ୍ରକାର ଯାନୀ ଯାତ୍ରା ରୀତିମତ ଭାବରେ ହେଇଥାଏ ।
ତନ୍ଦୁରୀ ଚିକେନ ଚିକେନ, ଦହି ଏବଂ ମସଲାଯୁକ୍ତ ଚିକେନ ରୂପେ ପ୍ରସ୍ତୁତ କରାଯାଇଥାଏ । ତନ୍ଦୁର ଏକ ବେଲଣା କାର ମିଟ୍ଟୀ ଓବନ ଅଟେ । ଏହା ଭାରତୀୟ ଉପ-ମହାଦ୍ୱୀପରୁ ଉତ୍ପନ୍ନ ଏକ ଲୋକପ୍ରିୟ ଖାଦ୍ୟ ଅଟେ । ଏହା ଭାରତ ଏବଂ ପାକିସ୍ତାନରେ ଲୋକପ୍ରିୟ ଅଟେ ଏବଂ ଉପ-ମହାଦ୍ୱୀପରୁ ଭୋଜନ ଦେଉଥିବା ରେଷ୍ଟୁରାଣ୍ଟ ମାଧ୍ୟମରେ ଦୁନିଆର ଅଲଗା ଅଞ୍ଚଳରେ ଲୋକପ୍ରିୟ ହୋଇଗଲା । ଉତ୍ପତ୍ତି ତନ୍ଦୁରୀ ଚିକେନର ଶୋଧ କୁନ୍ଦନ ଲାଲ ଗୁଜରାଲ, ପଞ୍ଜାବୀ ହିନ୍ଦୁଦ୍ୱାରା କରାଯାଇଥିଲା, ଯାହା ମୋତି ମହଲ ଡିଲକ୍ସ ରେଷ୍ଟୁରାଣ୍ଟର ସଂସ୍ଥାପକ ଅଟେ । ଗୁଜୁରାଲ , ପ୍ରେସିଡେନ୍ସିଜ ଏବଂ ବ୍ରିଟିଶ ଭାରତ ପ୍ରାନ୍ତର ପୂର୍ବ ବିଭାଜନ ଭାରତର ମୁଖ୍ୟ କ୍ଷେତ୍ରରେ ରେଷ୍ଟୁରାଣ୍ଟର ସ୍ଥାପନା କରିଥିଲେ, ଯାହା ଏବେ ପାକିସ୍ତାନରେ ରହିଛି । ସଂଯୁକ୍ତ ରାଷ୍ଟ୍ର ଆମେରିକାରେ, ତନ୍ଦୁରୀ ଚିକେନ 1960 ଦଶକ ପର୍ଯ୍ୟନ୍ତ ମେନୁରେ ଦେଖାଇବା ଆରମ୍ଭ କରିଦେଇଥିଲେ । ଜ୍ୟାକଲିନ କେନେଡୀଙ୍କଦ୍ୱାରା 1962 ମସିହାରେ ରୋମରୁ ମୁମ୍ବାଇ ପର୍ଯ୍ୟନ୍ତ ଉଡାଣ ଭରିବା ପାଇଁ ଚିକେନ ତନ୍ଦୁରୀ ଖିଆ ଯାଇଥିଲା । ତନ୍ଦୁରୀ ଚିକେନ ପାଇଁ ଏକ ମୁଖ୍ୟ ନୁଷ୍କା ଲସ ଏଞ୍ଜାଲେସ ଟାଇମ୍ସରେ 1963 ମସିହାରେ ଏକ ପାର୍ଟୀ ଡିନର ପାଇଁ ଏକ ନୂଆ ବିଚାରର ଖୋଜାରେ ପରିଚାରିକ ପାଇଁ ନୁଚା ଯାଇଥିଲା ; ଏକ ସମାନ ନୁଷ୍କା 1964 ମସିହାରେ ଏକ ଖବର କାଗଜରେ, ବିଶ୍ୱ ବ୍ୟଞ୍ଜନରେ ଅନ୍ୟ ଚିକେନ ବ୍ୟଞ୍ଜନ ସହିତ ଚିତ୍ରିତ କରାଯାଇଥିଲା ।
ଉଇଲିଅମ ଜେଫରସନ କ୍ଲିଣ୍ଟନ  ଇଂରାଜୀ ଭାଷାରେ  (ଜନ୍ମ ଉଇଲିଅମ ଜେଫରସନ ବ୍ଲାଇଦ ୩/ ; ଅଗଷ୍ଟ ୧୯, ୧୯୪୬) ଜଣେ ଆମେରିକୀୟ ରାଜନୀତିଜ୍ଞ ଥିଲେ ଓ ସନ ୧୯୯୩-୨୦୦୧ ପର୍ଯ୍ୟନ୍ତ ଯୁକ୍ତରାଷ୍ଟ୍ର ଆମେରିକାର ୪୨ତମ ପ୍ରେସିଡେଣ୍ଟ   ବା ସଭାପତି& :ଥିଲେ  । ସଭାପତି ହେବା ପୂର୍ବରୁ ସେ ଆର୍କାନସେସର ଗଭର୍ଣ୍ଣର    ୧୯୭୯ ୧୯୮୧ ଓ ୧୯୮୩ ୧୯୯୨  ଓ ଆର୍କନସାସ ଆଟର୍ଣ୍ଣି ଜେନେରାଲ    ୧୯୭୭ ୧୯୭୯  ଥିଲେ । ଯୁକ୍ତରାଷ୍ଟ୍ର ଆମେରିକାର ସେ ଡେମୋକ୍ରାଟିକ ପାର୍ଟିର ସଭ୍ୟ ଥିଲେ ଓ ନୂଆ ଡେମୋକ୍ରାଟ ଭାବରେ ପରିଚିତ ଥିଲେ ଓ ତାଙ୍କର ଅନେକ ନୀତି କେନ୍ଦ୍ରୀୟ ବା ତୃତୀୟ ପଥ    " "  ରାଜନୀତି ଦର୍ଶନ ପ୍ରଦର୍ଶନ କରୁଥିଲା । ପୂର୍ବତନ ସେକ୍ରେଟାରୀ ଅଫ ସ୍ଟେଟସ୍ ଓ ପୁର୍ବତନ ସିନେଟର ହିଲାରୀ କ୍ଲିଣ୍ଟନଙ୍କର ସେ ସ୍ୱାମୀ ଥିଲେ । ସନ ୧୯୯୮ରେ ହାଉସ ଅଫ ରିପ୍ରେଜେଣ୍ଟେଟିଭ ତାଙ୍କ ବିରୁଦ୍ଧରେ ମହାଅଭିଯୋଗ   ପ୍ରସ୍ତାବ ଆଣିଥିଲେ । ହ୍ୱାଇଟ ହାଉସରେ ଥିବା ଜଣେ ୨୨ ବର୍ଷୀୟ ମହିଳା ମୋନିକା ଲେୱିନସ୍କି ସ‌ହ ପ୍ରେମ ସମ୍ପର୍କ କଥା ସେ ଲୁଚେଇ ଥିବାର ଅପରାଧ କରିଥିବା ଅଭିଯୋଗ ଆସଥିଲା । ୟୁନାଇଟେଡ ସ୍ଟେଟସ ସିନେଟ ତାଙ୍କୁ ଏହି ଅଭିଯୋଗରୁ ମୁକ୍ତ କରିଥିଲେ ଓ ତାଙ୍କର କାର୍ଯ୍ୟକାଳ ସଭାପତି ଆସନରେ ସମ୍ପୁର୍ଣ୍ଣ କରିଥିଲେ । ଆମେରିକାର ୧୩୦ ବର୍ଷର ଇତିହାସରେ ତାଙ୍କ ପୂର୍ବରୁ କେବଳ ଆଉ ଜଣେ ସଭାପତି ଆଣ୍ଡ୍ରୁ ଜନସନ ଏହିଭଳି ଅଭିଯୋଗର ସମ୍ମୁଖୀନ ହୋଇଥିଲେ । କ୍ଲିଣ୍ଟନ‌ ଆର୍କାନସାସରେ ଜନ୍ମ ଗ୍ରହଣ କରି ଜର୍ଜଟାଉନ ବିଶ୍ୱବିଦ୍ୟାଳୟ,  , ୟୁନିଭରସିଟି କଲେଜ ଅକ୍ସଫୋର୍ଡ଼ , ଓ ୟାଲେ ଲ ସ୍କୁଲରେ   ଶିକ୍ଷା ଲାଭ କରିଥିଲେ । ୟାଲେଠାରେ ସେ ହିଲାରୀ ରୋଧାମଙ୍କୁ ଭେଟିଥିଲେ ଓ ସନ ୧୯୭୫ରେ ତାଙ୍କ ସ‌ହିତ ବିବାହ କରିଥିଲେ । ଲ ସ୍କୁଲର ଶିକ୍ଷା ସମାପ୍ତ କରିବା ପରେ ସେ ଆର୍କାନସାସକୁ ଫେରି ଆସି ଆଟର୍ନି ଜେନେରାଲ ଅଫ ଅର୍କାନସାସ ଇଲେକସନରେ ଜୟ ଲାଭ କରି ସେହି ପଦବୀରେଏ ୧୯୭୭ରୁ ୧୯୭୯ ପର୍ଯ୍ୟନ୍ତ କାର୍ଯ୍ୟ କରିଥିଲେ । ପରେ ସେ ଆର୍କାନସାସର ଗଭର୍ଣ୍ଣର ହୋଇଥିଲେ । ସଭାପତି ଥିବା ସମୟରେ ସେ ଶିକ୍ଷା ପ୍ରଣାଳୀକୁ ପୁରା ବଦଳେଇ ଦେଇଥିଲେ ଓ ନ୍ୟାସନାଲ ଗଭର୍ଣ୍ଣର ଆସୋସିଏସନରୁ ଚେୟାରମ୍ୟାନ ଭାବରେ କାର୍ଯ୍ୟ କରିଥିଲେ । ତଦାନନ୍ତିନ ଜର୍ଜ ବୁଶଙ୍କୁ ପରାସ୍ତ କରି ସେ ସନ ୧୯୯୨ରେ ଯୁକ୍ତରାଷ୍ଟ୍ର ଆମେରିକାର ପ୍ରେସିଡେଣ୍ଟ ଭାବରେ ନିର୍ବାଚିତ ହୋଇଥିଲେ । ସେତେବେଳର ଇତିହାସରେ ସେ ମାତ୍ର ୪୬ ବର୍ଷ ବୟସରେ ତୃତୀୟ ଯୁବ ପ୍ରେସିଡେଣ୍ଟ ନିର୍ବାଚିତ ହୋଇଥିଲେ । ଆମେରିକା ଇତିହାସରେ ସର୍ବାଧିକ କାଳ ସେ ଶାନ୍ତି କାଳ ଅର୍ଥନୈତିକ ବିସ୍ତାର ସମୟରେ ପ୍ରେସିଡେଣ୍ଟ ଥିଲେ । ସନ ୧୯୯୪ର ଇଲେକସନରେ ୪୦ ବର୍ଷ ମଧ୍ୟରେ ପ୍ରଥମ ଥର ନିମନ୍ତେ ୟୁନାଇଟେଡ ସ୍ଟେଟସ କଂଗ୍ରେସ ଉପରେ ରିପବ୍ଲିକାନ ପାର୍ଟି ୟୁନିଫାଏଡ କଣ୍ଟ୍ରୋଲ   ଲାଭ କରିଥିଲା । ପ୍ରାକ୍ ଜୀବନ ଓ ପେଷା ସନ ଅଗଷ୍ଟ ୧୯, ୧୯୪୬ରେ ସେ ହୋପ ଆର୍କାନସାସର   ଜୁଲିଆ ଚେଷ୍ଟର ଡାକ୍ତରଖାନାରେ ଜନ୍ମ ଗ୍ରହଣ କରିଥିଲେ ଓ ସେତେବେଳେ ତାଙ୍କର ନାମ ଉଇଲିଅମ ଜେଫରସନ ବ୍ଲାଇଦ ୩ ରଖାଯାଇଥିଲା ।
ଅଙ୍ଗୁରବାଳା ରାୟ ଜଣେ ଭାରତୀୟ ତଥା ଓଡ଼ିଆ ଗାୟିକା ଯିଏ ସୁମତୀ ଦେବୀଙ୍କ ପରି ମଞ୍ଚ ଜଗତରେ ଲୋକପ୍ରିୟତା ଅର୍ଜନ କରିଥିଲେ। କବିଚନ୍ଦ୍ର କାଳୀଚରଣ ପଟ୍ଟନାୟକ ନିଜ ସାଂସ୍କୃତିକ ଆତ୍ମଜୀବନୀ କୁମ୍ଭାର ଚକରେ ତାଙ୍କ ବିଷୟରେ ସବିଶେଷ ବର୍ଣ୍ଣନା କରିଛନ୍ତି। ଆକାଶବାଣୀ କଟକରେ ନିଯୁକ୍ତ ବଂଶୀବାଦକ ହରିପ୍ରସାଦ ଚୌରାଶିଆଙ୍କ ସହ ବିବାହ ପରେ ତାଙ୍କ ନାମ ଅନୁରାଧା ଚୌରାଶିଆ ହୋଇଛି। ବ୍ରେଥ୍ ଅଫ୍ ଗୋଲ୍ଡ ପୁସ୍ତକରୁ ବିସ୍ତୃତ ଭାବେ ଅଙ୍ଗୁରବାଳା ରାୟଙ୍କ ଜୀବନର ଇତିହାସ ସମ୍ବନ୍ଧରେ ଜାଣିବାକୁ ମିଳେ। ପ୍ରଥମ ଲିଙ୍କରେ ତାଙ୍କର ଫଟ ଉପଲବ୍ଧ। ଆଧାର: ୧  ସଠିକ ଉତ୍ତର: ବାମରୁ ଗାୟିକା ଅଙ୍ଗୁରବାଳା ରାୟ ଚୌରସିଆ, ୨   "କୁମ୍ଭାର ଚକ"  କଟକ ରେଡ଼ିଓ ଷ୍ଟେସନରେ ଗୀତ ଅଡ଼ିସନ୍‌ ଦେବାପାଇଁ ଆସିଛି ଝିଅଟି - ନାମ ଅଙ୍ଗୁରବାଳା ରାୟ ।
ମା ପରି କିଏ ହେବ, ୧୯୯୯ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବୀରକିଶୋର ମହାପାତ୍ର ଏବଂ ଲୁଲୁ ମହାପାତ୍ର । ରାମଚନ୍ଦ୍ର ବେହେରା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ଏବଂ ଚିତ୍ରନାଟ୍ୟ ରଚନା କରିଥିଲେ । ଶିଶିର ମୋହନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଉଷସୀ ମିଶ୍ର, ମିହିର ଦାସ, ମାମୁନି ମିଶ୍ର, ଉତ୍ତମ ମହାନ୍ତି, ଅପରାଜିତା ମହାନ୍ତି, ରାଇମୋହନ ପରିଡ଼ା, ରାକେଶ ଜୈନ, ନିହାରୀକା ସାହୁ, ବ୍ରଜ ସିଂହ, ଚିତ୍ତ ମିଶ୍ର, ସାତ୍ୟକି ମିଶ୍ର, ଜୟୀରାମ ସାମଲ, ସରୋଜ ଦାସ, ରଘୁ ମିଶ୍ର, ସିଚଦାନନ୍ଦ ହୋତା, ବଟ ତ୍ରିପାଠୀ, ବ୍ରଜସୁନ୍ଦର ମିଶ୍ର, ଅମୀୟ ମିଶ୍ର, ରବି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଉଷସୀ ମିଶ୍ର ମିହିର ଦାସ ମାମୁନି ମିଶ୍ର ଉତ୍ତମ ମହାନ୍ତି ଅପରାଜିତା ମହାନ୍ତି ରାଇମୋହନ ପରିଡ଼ା ବିରାଜ ଦାଶ ରାକେଶ ଜୈନ ନିହାରୀକା ସାହୁ ବ୍ରଜ ସିଂହ ଚିତ୍ତ ମିଶ୍ର ସାତ୍ୟକି ମିଶ୍ର ଜୟୀରାମ ସାମଲ ସରୋଜ ଦାସ ରଘୁ ମିଶ୍ର ସିଚଦାନନ୍ଦ ହୋତା ବଟ ତ୍ରିପାଠୀ ବ୍ରଜସୁନ୍ଦର ମିଶ୍ର ଅମୀୟ ମିଶ୍ର ରବି ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଜୁ ସ୍ୱାଇଁ । ଶୀର୍ଷାନନ୍ଦ ଦାସ କାନୁନ୍‌ଗୋ, ସୁବୋଧ ପଟ୍ଟନାୟକ, ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମଦ ଅଜିଜ୍, ପ୍ରକାଶ ଦୁବେ, ଇରା ମହାନ୍ତି, ସୋନୁ ନିଗମ, ଉଦିତ ନାରାୟଣ, ରୁ୍ପ୍ କୁମାର ରାଠୋଡ଼୍, ସାଧନା ସରଗମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନାଗଭୂଷଣ ପଟ୍ଟନାୟକ  (୨୭ ନଭେମ୍ବର ୧୯୩୪ - ୦୯ ଅକ୍ଟୋବର ୧୯୯୮) ଓଡ଼ିଶାର ଜଣେ କମ୍ୟୁନିଷ୍ଟ ନେତା ଥିଲେ  । ରାୟଗଡା ଜିଲ୍ଲାର ପଦ୍ମପୁରଠାରେ ଏକ ମଧ୍ୟବିତ୍ତ ପରିବାରରେ ସେ ୨୭ ନଭେମ୍ବର ୧୯୩୪ ମସିହାରେ ଜନ୍ମଗ୍ରହଣ କରିଥିଲେ । ପିତା ଥିଲେ ଶ୍ରୀ ରାମମୂର୍ତ୍ତି ପଟ୍ଟନାୟକ ଓ ମାତା ଶ୍ରୀମତୀ ରାଜଲକ୍ଷ୍ମୀ ପଟ୍ଟନାୟକ । ପରବର୍ତ୍ତୀ ସମୟରେ ସେ ନକ୍ସଲବାଡ଼ି ଆନ୍ଦୋଳନରେ ଯୋଗ ଦେଲେ । ସିପିଆଇ (ଏମ-ଏଲ)ର ଅନ୍ୟତମ ସଂସ୍ଥାପକ ସଭ୍ୟ ତଥା ଜଣେ ଆଗଧାଡ଼ିର ନେତା ହିସାବରେ ସେ ଜୀବନର ଶେଷ ପର୍ଯ୍ୟନ୍ତ ରହିଥିଲେ  । ପିଲାଦିନ ତାଙ୍କ ପିଲାଦିନ ପଦ୍ମପୁର ଗ୍ରାମରେ କଟିଥିଲା । ପ୍ରାଇମେରୀ ଶିକ୍ଷା ପଦ୍ମପୁରରେ ଶେଷ ହେବା ପରେ ସପରିବାର ସେ ଗୁଣୁପୁର ଚାଲିଗଲେ । ସେଠାକାର ଉଚ୍ଚବିଦ୍ୟାଳରେ ସେ ଅଧ୍ୟୟନ ସାରି ପାରଳାଖେମୁଣ୍ଡି ମହାରାଜାଙ୍କ ମହାବିଦ୍ୟାଳୟରେ ସ୍ନାତକ ଲାଭ କଲେ । ପିଲାଦିନେ ସେ ଭାରି ଦୁଷ୍ଟ ଥିଲେ । ଏକ ସାକ୍ଷାତକାରରେ ସେ ତାଙ୍କ ପିଲାଦିନର ଏକ କୌତୁହଳପୂର୍ଣ କାହାଣିଟିଏ କହିଥିଲେ । ତାହା ହେଲା- ଦିନେ ତାଙ୍କ ବାପାଙ୍କୁ କେହିଜଣେ ଜଣାଇଲେ ଯେ ନାଗଭୁଷଣ ଜଣେ ସାଥିପିଲାକୁ ବାଡେଇଛନ୍ତି । ବାପା ରାଗରେ ତାଙ୍କୁ ଗୋଡାଇବାକୁ ଲାଗିଲେ । କିନ୍ତୁ ନାଗଭୁଷଣ ବି କମ ନୁହଁନ୍ତି । ସେ କୌଶଳ କ୍ରମେ ଗାଁ ମନ୍ଦିରରେ ପଶିଗଲେ । ହେଲେ ବାପା ଶିକୁଳି ବନ୍ଦ କରିଦେବାରୁ ନାଗଭୂଷଣ ଆଉ ବାଟ ପାଇଲେ ନାହିଁ । ତଥାପି ଅନନ୍ୟୋପାୟ ହୋଇ ସେ ଏକ ବଡ଼ ପଥର ଖଣ୍ଡ ଧରି ବାପାଙ୍କୁ ଡରାଇଲେ । ବାପା ଏକଦମ ଛାନିଁଆ । ଆଉ ବା କଣ କରନ୍ତେ । ବାଧ୍ୟ ହୋଇ କୋଳେଇନେଲେ ଏବଂ ଭଗବାନ ଶିବଙ୍କ ଶରଣାପନ୍ନ ହେଲେ । ସେହିଦିନଠାରୁ ତାଙ୍କ ନାଁ ରହିଲା ନାଗଭୂଷଣ । ଆନ୍ଦୋଳନ ମାତ୍ର ପନ୍ଦର ବର୍ଷ ବୟସରେ, ସେ ଏ.ଆଇ.ଏସ.ଏଫ.ରେ ଯୋଗ ଦିଅନ୍ତି । ପରେ ସେ ମାଷ୍ଟର ଡିଗ୍ରୀ ନିମନ୍ତେ ବନାରସ ହିନ୍ଦୁ ବିଶ୍ୱବିଦ୍ୟାଳୟରେ ଯୋଗ ଦେଲେ । ସେଠାକାର ସାମ୍ୟବାଦୀ ଧାରା ତାଙ୍କୁ ବିଶେଷ ପ୍ରଭାବିତ କରିଥିଲା । ତାଙ୍କ ବିରୁଦ୍ଧରେ ୩୨ଟି ହତ୍ୟା ସମେତ ଅଠଷଠିଟି ମକଦ୍ଦମାର ବିଚାର ଏକ ଅଦାଲତରେ ଚାଲିଲା । ଶେଷରେ ହାଇଦ୍ରାବାଦର ଏକ ଅଦାଲତ ତାଙ୍କୁ ମୃତ୍ୟୁଦଣ୍ଡରେ ଦଣ୍ଡିତ କରିଥିଲେ । ତଥାପି ମୃତ୍ୟୁକୁ ଭୟ କରୁ ନଥିବା ନାଗଭୁଷଣ ରାଜକ୍ଷମା ପାଇଁ ଆବେଦନ ସୁଦ୍ଧା କରି ନ ଥିଲେ । ତେବେ, ନବକୃଷ୍ଣ ଓ ମାଳତୀ ଚୌଧୁରୀଙ୍କ ଭଳି ଗାନ୍ଧୀବାଦୀଙ୍କ ପ୍ରଚେଷ୍ଟାରେ ତାଙ୍କୁ ୧୯୮୦ରେ ରାଜକ୍ଷମା ମିଳିଥିଲା । ନାଗଭୂଷଣ ଜଣେ କବି ମଧ୍ୟ ଥିଲେ ଏବଂ ସେ ନଜରୁଲ ଇସଲାମଙ୍କଦ୍ୱାରା ବିଶେଷଭାବେ ପ୍ରଭବିତ ହୋଇଥିଲେ । ସେ ଏକାଧିକ ଭାଷା ଯଥା ; ଓଡ଼ିଆ, ତେଲୁଗୁ ଓ ବଙ୍ଗଳା ଜାଣିଥିଲେ । ହେଲେ ତାଙ୍କର ଅଧିକାଂଶ ଲେଖା ଇଂରାଜୀ ଭାଷାରେ ପ୍ରକଶିତ ହୋଇଥିଲା । ନାଗଭୁଷଣଙ୍କ ରଚିତ  ' '  ଭୁବନେଶ୍ୱରରେ ଅଗଷ୍ଟ ୨୬, ୨୦୧୨ରେ ପ୍ରକାଶିତ ହୋଇଛି । ୧୯୯୮ ମସିହା ଅକ୍ଟୋବର ୦୯ ତାରିଖରେ ସେ ଶେଷନିଃଶ୍ୱାସ ତ୍ୟାଗ କରିଥିଲେ ।
ଦିୟା ଔର୍ ବାତି ହମ୍‌  (ଓଡ଼ିଆ:ଆମେ ଦୀପ ଓ ସଳିତା ଭଳି) ଏକ ଷ୍ଟାର ପ୍ଲସର ଏକଚ ହିନ୍ଦୀ ଧାରାବାହିକ  । ଏହା ୨୯ ଅଗଷ୍ଟ ୨୦୧୧ ରାତି ୯ଟା ଆରମ୍ଭ ହୋଇଥିଲା । ଅନସ ରସିଦ (ସୂରଜ) ଓ ଦୀପିକା ସିଂ (ସନ୍ଧ୍ୟା) ଏଥିରେ ମୁଖ୍ୟ ଭୂମିକାରେ ଅଭିନୟ କରନ୍ତି  । ସୂରଜ ଏକ ଉତ୍ତମ ପତି ଭୂମିକରେ ଅଭିନୟ କରିଛନ୍ତି ଯିଏ ନିଜେ ପତ୍ନୀଙ୍କ ଆଇପିଏସ ସ୍ୱପ୍ନକୁ ସତ କରିବାକୁ ଆପ୍ରାଣ ଚେଷ୍ଟା କରିଛନ୍ତି । ଚରିତ୍ର ପରିଚୟ ସନ୍ଧ୍ୟା ରାଠୀ- ଦୀପିକା ସିଂ ସୂରଜ ରାଠୀ- ଅନସ ରସିଦ ସନ୍ତୋଷ ରାଠୀ  (ଭାବୋ)- ନିଲୁ ଭାଘେଲା ଅରୁଣ ରାଠୀ  (ଭାବସା)- ଅଶୋକ ଲୋଖଣ୍ଡେ ବିକ୍ରମ ରାଠୀ - କରନ ଗୋଡୱାନୀ ମୋହିତ ରାଠୀ - ବରୁଣ ଜୈନ ଇମିଲି ରାଠୀ - ପୂଜା ସିଂ ଛବି - ସହରିଶ ଅଲ୍ଲି ଛୋଟୁ -ଆର୍ୟ ଶର୍ମା ଧାରାବାହିକ ସମ୍ପର୍କରେ ସନ୍ଧ୍ୟା ତା ବାପା ମାଙ୍କ ସ୍ୱପ୍ନକୁ ପରିପୂର୍ଣ କରିବାକୁ ଆଇପିଏସର ସ୍ୱପ୍ନ ନେଇ ବଡ଼ ହୋଇଛି ଓ ଘଟଣା ସ୍ଥଳରେ ବାହା ହେଇଯାଇଛି ସୂରଜକୁ,ଯିଏ ଜଣେ ସାଧାରଣ ମିଠା ଦୋକାନୀ  । ସୂରଜର ମା ସନ୍ତୋଷ ରାଠୀ ଜଣେ ସାଧାରଣ ଘରୋଇ ସ୍ତ୍ରୀ ଯିଏ ଚାହାନ୍ତିନି ଯେ ତାଙ୍କ ବୋହୁ ଘର ବାହାରକୁ ଯାଇ ଚାକିରି କରୁ । ସନ୍ଧ୍ୟା ମଧ୍ୟ ତା କଠୋର ଶାଶୁଙ୍କ ସମସ୍ତ ପରୀକ୍ଷାରେ ସଫଳ ହେଇଛି । ତଥାପି ସନ୍ତୋଷ ରାଠୀ ତାଙ୍କ ଜିଦରେ ଅଟଳ ରହନ୍ତି । ଧାରାବାହିକରେ ଦର୍ଶା ଯାଇଛି ଯେ କିପରି ସୂରଜ ସନ୍ଧ୍ୟା ସ୍ୱପ୍ନକୁ ନିଜ ସ୍ୱପ୍ନ ଭାବେ ନେଇ,ତା ପାଖରେ ଛାଇ ଭଳି ରହି ତାକୁ ସବୁ କାମରେ ସାହାଯ୍ୟ କରୁଛି ଓ ତାର ଆପ୍ରାଣ ଚେଷ୍ଟା ବଳରେ ଶେଷରେ ସନ୍ଧ୍ୟାକୁ ଆଇପିଏସ ବନେଇ ବାରେ ସଫଳ ହେଇଛି । ଏହା ପୂର୍ବରୁ ସନ୍ଧ୍ୟା ମଧ୍ୟ ସୂରଜକୁ ନେଇ ଯାଇଥିଲେ ସିଙ୍ଗାପୁର । ସେଠାରେ ସୂରଜ ତାଙ୍କ ପତ୍ନୀ ସନ୍ଧ୍ୟାର ଭରସା, ମାଙ୍କ ଆଶୀର୍ବାଦ ବଳରେ ଜିତିଥିଲେ ଦୁନିଆର ସବୁଠୁ ରୋଷେଇୟା ପ୍ରତିଯୋଗୀତାରେ । ଘଟଣା କ୍ରମରେ ୨ ଜଣ ଆତଙ୍କବାଦୀ ଛଦ୍ମ ବେଶରେ ପଶି ଆସିଛନ୍ତି ସନ୍ଧ୍ୟା ଘରକୁ । ଜଣେ ଏକ ଗରିବ ସ୍ତ୍ରୀ ଲୋକ ବେଶରେ  (ପ୍ରେମା) ଓ ଆଉଜଣେ ସୂରଜର ସାହାଯ୍ୟକାରୀ ରୂପରେ  ଦିଶା  । ସେମାନେ ସୂରଜକୁ ଦୁବାଇ ଯିବା ପାଇଁ ପ୍ରବର୍ତୟୀ ଥିଲେ । ତେଣୁ ସମସ୍ତେ ଦୁବାଇ ଯିବା ପ୍ରସ୍ତୁତିରେ ମାତି ଯାଇଛନ୍ତି । ସୂରଜ,ଚତୁରୀ,ଭାବୋ,ବାବସା ଉଡାଜାହାଜରେ ଯାଉଥିବା ବେଳେ ତାଙ୍କ ଉଡାଜାହାଜ ଟିକୁ ଆତଙ୍କବାଦୀମାନେ ଅପହରଣ କରିନେଇଥିଲେ । ଜଣାପଡିଲା ସେମାନେ ହେଉଛନ୍ତି ପ୍ରେମା , ଦିଶା ଓ ତାଙ୍କ ମୁଖ୍ୟ ବାଇଜି (ମାୟା) ଯିଏକି ରାଜକୁମାର 'ର ଭଉଣୀ ଥିଲା । ରାଜକୁମାର ଥିଲା ପୁରୁଣା ଆତଙ୍କବାଦୀ ଯିଏ ଗିରଫ ହୋଇ ଜେଲରେ ଥିଲା । ଆତଙ୍କବାଦୀମାନେ ରାଜକୁମାରକୁ ଛାଡି ଦବାର ଦାବି କରିଥିଲେ । କିନ୍ତୁ ସନ୍ଧ୍ୟା, ଜାକିର ଓ ଅର୍ଜୁନଙ୍କ ସାହାଯ୍ୟ ନେଇ ସେମାନଙ୍କୁ ଧରିବାରେ ସଫଳ ହୋଇଥିଲା । ସନ୍ଧ୍ୟା ଗୁଳିକରି ଦିଶାକୁ ଘଟନା ସ୍ଥଳିରେ ମାରି ଦେଇଥିଲା । ଜାକିର ମାୟାକୁ ମାରିବାରେ ସଫଳ ହୋଇଥିଲେ,କିନ୍ତୁ ଦୁଃର୍ଭାଗ୍ୟ ବଶତ ସୂରଜକୁ ବଞ୍ଚେଇବାକୁ ଯାଇ ଭାବୋ ଗୁଳି ଖାଇଥିଲେ । ଏହା ପାଇଁ ବାବସା ସନ୍ଧ୍ୟାକୁ ଦୋଷୀ ବୋଲି ଭାବିନେଇଥିଲେ । ସନ୍ଧ୍ୟା ଓ ଜାକିରଙ୍କ ବାହାଦୁରି ପାଇଁ ସେମାନେ ଦେଶସାରା ପ୍ରଶଂସାର ପାତ୍ର ହୋଇଥିଲେ ।
ଅଞ୍ଜଳି କିସ୍କୁ ଜଣେ ଭାରତୀୟ ଲେଖିକା ଯିଏ ସାନ୍ତାଳୀ ଭାଷାରେ ଲେଖନ୍ତି । ସେ ୨୦୨୦ରେ ତାଙ୍କ କବିତା ପୁସ୍ତକ ଆଞ୍ଜ୍ଲେ ପାଇଁ ସାହିତ୍ୟ ଏକାଡେମୀ ଯୁବ ପୁରସ୍କାରଦ୍ୱାରା ସମ୍ମାନୀତ ହୋଇଛନ୍ତି । ବ୍ୟକ୍ତିଗତ ଜୀବନ ଏବଂ ଶିକ୍ଷା ସେ ୧୯୯୨ ମସିହା ଜୁଲାଇ ୧୪ ତାରିଖରେ ଜନ୍ମଗ୍ରହଣ କରିଥିଲେ । ସେ ବାଁକୁଳାର ଏମ୍.ପି. ପାଞ୍ଚାଲ ବାଳିକା ଉଚ୍ଚ ବିଦ୍ୟାଳୟରେ ପ୍ରାଥମିକ ଶିକ୍ଷା ସମାପ୍ତ କରିଥିଲେ, ପଶ୍ଚିମ ବଙ୍ଗର ନେତାଜୀ ମହାବିଦ୍ୟାଳୟ, ଆରାମବାଗ, ହୁଗୁଳୀରେ ସାନ୍ତାଳୀରେ ସ୍ନାତକ ଏବଂ ବିଶ୍ୱ ଭାରତୀ ବିଶ୍ୱବିଦ୍ୟାଳୟରେ ସାନ୍ତାଳୀରେ ସ୍ନାତକୋତ୍ତର କରିଥିଲେ। ଏହା ପରେ ସେ ୨୦୧୭ରେ ବିଶ୍ୱବିଦ୍ୟାଳୟ ଅନୁଦାନ ଆୟୋଗ  (ଭାରତ)ରୁ ନେଟ୍  ‌   ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ । ସେ ବର୍ତ୍ତମାନ ପଶ୍ଚିମ ବଙ୍ଗର ବାଁକୁଳା ଅନ୍ତର୍ଗତ ଭଳାରେ ଥିବା ସ୍ୱାମୀ ଡିଡିକେ କଲେଜରେ ପ୍ରଫେସର ଭାବେ କାର୍ଯ୍ୟ କରୁଛନ୍ତି । ସାହିତ୍ୟ ସର୍ଜନା ସେ ଆଞ୍ଜ୍ଲେ ୨୦୧୮  (କବିତାର ଏକ ପୁସ୍ତକ), ମିଦ୍ ବିତା  (୨୦୨୦ରେ ପ୍ରକାଶିତ ଏକ କବିତା ପୁସ୍ତକ) ଏବଂ ଇପିଲ୍  (କ୍ଷୁଦ୍ର କାହାଣୀ ସଂଗ୍ରହ) ସମେତ ଅନେକ ପୁସ୍ତକ ଲେଖିଛନ୍ତି । ତାଙ୍କର ରଚନାଗୁଡ଼ିକ ସିଲି, ସାର, ଉମୁଲ୍ ଏବଂ ଭାବ୍ନା ଭଳି ବିଭିନ୍ନ ସାନ୍ତାଳୀ ସାହିତ୍ୟ ପତ୍ରିକାରେ ମଧ୍ୟ ସ୍ଥାନ ପାଇଛି। ବର୍ତ୍ତମାନ ସେ ଅଖିଳ ଭାରତୀୟ ସାନ୍ତାଳୀ ଲେଖକ ସଂଘର କାର୍ଯ୍ୟନିର୍ବାହୀ କମିଟିର ସଦସ୍ୟ ଅଛନ୍ତି।
ଜୟତି ଘୋଷ  (ଜନ୍ମ ୧୬ ସେପ୍ଟେମ୍ବର ୧୯୫୫) ଜଣେ ଭାରତୀୟ ବିକାଶ ଅର୍ଥନୀତିଜ୍ଞ ଅଟନ୍ତି  । ସେ ନୂଆଦିଲ୍ଲୀର ଜବାହରଲାଲ ନେହେରୁ ବିଶ୍ୱବିଦ୍ୟାଳୟର ଅର୍ଥନୈତିକ ଅଧ୍ୟୟନ ଏବଂ ଯୋଜନା କେନ୍ଦ୍ରର ଚେୟାରମ୍ୟାନ୍ ଅଟନ୍ତି । ତାଙ୍କର ମୂଳ ଅଧ୍ୟୟନ କ୍ଷେତ୍ର ହେଉଛି ଆନ୍ତର୍ଜାତୀୟ ଅର୍ଥନୀତି, ବିକାଶଶୀଳ ଦେଶମାନଙ୍କରେ ନିଯୁକ୍ତି, ମାକ୍ରୋ-ଅର୍ଥନୈତିକ ନୀତି , ଲିଙ୍ଗ ଏବଂ ବିକାଶ ସହ ଜଡ଼ିତ ପ୍ରସଙ୍ଗ । ଘୋଷ ଅର୍ଥନୀତିଜ୍ଞ ଅଭିଜିତ୍ ସେନଙ୍କୁ ବିବାହ କରିଛନ୍ତି । ସେ ବିଚ୍ଛିନ୍ନ ଯୋଜନା ଆୟୋଗର ସଦସ୍ୟ ଥିଲେ । ପ୍ରାରମ୍ଭ ଜୀବନ ଜୟତି ଘୋଷ ୧୬ ସେପ୍ଟେମ୍ବର ୧୯୫୫ ମସିହାରେ ଜନ୍ମଗ୍ରହଣ କରିଥିଲେ । ଘୋଷ ସ୍ନାତକୋତ୍ତର ପାଇଁ ଦିଲ୍ଲୀ ବିଶ୍ୱବିଦ୍ୟାଳୟରେ ପଢିଥିଲେ ଏବଂ ପରେ ସେ ଜବାହରଲାଲ ନେହେରୁ ବିଶ୍ୱବିଦ୍ୟାଳୟରୁ ଅର୍ଥନୀତିରେ ଯୋଗ ଦେଇ ., . ସମାପ୍ତ କରିଥିଲେ । ସେ ଇନଲାକ୍ସ ସ୍କଲାରସିପ୍ ଜିତିବା ପରେ ପିଏଚଡି ପାଇଁ କେମ୍ବ୍ରିଜ୍ ବିଶ୍ୱବିଦ୍ୟାଳୟରେ ଯୋଗ ଦେଇଥିଲେ । ବୃତ୍ତି ଘୋଷ ପୂର୍ବରୁ ଟୁଫ୍ଟ ୟୁନିଭରସିଟି ଏବଂ କେମ୍ବ୍ରିଜ ୟୁନିଭରସିଟିରେ ପଦବୀରେ ଅବସ୍ଥାପିତ ହୋଇଥିବା ସମୟରେ ସମଗ୍ର ଭାରତରେ ଏକାଡେମିକ୍ ଶିକ୍ଷାନୁଷ୍ଠାନରେ ଅଧ୍ୟାପନା କରିଥିଲେ । ସେ ପ୍ରଗତିଶୀଳ ଅର୍ଥନୈତିକ ଅନୁସନ୍ଧାନ ପାଇଁ ଉତ୍ସର୍ଗୀକୃତ ଏକ ଅଣ-ଲାଭ ଟ୍ରଷ୍ଟ, ନୂଆଦିଲ୍ଲୀର ଅର୍ଥନୈତିକ ଅନୁସନ୍ଧାନ ଫାଉଣ୍ଡେସନର ଅନ୍ୟତମ ପ୍ରତିଷ୍ଠାତା ଅଟନ୍ତି । ସେ ମଧ୍ୟ ଆନ୍ତର୍ଜାତୀୟ ବିକାଶ ଅର୍ଥନୀତି ଆସୋସିଏଟ୍ସ  ର କାର୍ଯ୍ୟନିର୍ବାହୀ ସଚିବ, ନବ-ଉଦାରବାଦୀବାଦର ମୁଖ୍ୟ ସ୍ରୋତ ଅର୍ଥନୈତିକ ପାରାଦୀପକୁ ସମାଲୋଚନା କରୁଥିବା ଅର୍ଥନୀତିଜ୍ଞମାନଙ୍କର ଏକ ନେଟୱାର୍କ ଅଟନ୍ତି । ଘୋଷ ପଶ୍ଚିମବଙ୍ଗ ମାନବ ବିକାଶ ରିପୋର୍ଟର ମୁଖ୍ୟ ଲେଖକ ଥିଲେ ଯାହା ବିଶ୍ଳେଷଣରେ ଉତ୍କର୍ଷତା ପାଇଁ ମିଳିତ ଜାତିସଂଘର ବିକାଶ କାର୍ଯ୍ୟକ୍ରମ ପୁରସ୍କାର ଗ୍ରହଣ କରିଛି  ତାଙ୍କର ଅନେକ ପଣ୍ଡିତ ପ୍ରବନ୍ଧ ବ୍ୟତୀତ, ସେ ଫ୍ରଣ୍ଟଲାଇନ ପତ୍ରିକା, ବିଜନେସ୍ ଲାଇନ୍, ବଙ୍ଗାଳୀ ଖବରକାଗଜ ଗଣଶକ୍ତି, ଡେକାନ୍ କ୍ରୋନିକଲ୍ ଏବଂ ଏସୀୟ ଯୁଗ ପାଇଁ ଅର୍ଥନୀତି ଏବଂ ସାମ୍ପ୍ରତିକ କାର୍ଯ୍ୟ ଉପରେ ନିୟମିତ ସ୍ତମ୍ଭ ଲେଖନ୍ତି । ସେ ମୁଖ୍ୟତଃ ଅର୍ଥନୈତିକ ପ୍ରସଙ୍ଗ ଉପରେ ଧ୍ୟାନ ଦେଇ ଚତୁର୍ଦ୍ଦଶ ଜାତୀୟ ପତ୍ରିକା ଫ୍ରଣ୍ଟଲାଇନ ପାଇଁ ଏକ ନିୟମିତ ସ୍ତମ୍ଭ ଲେଖନ୍ତି । ୨୦୨୧ ମସିହାରେ, ସେ ମାରିଆନା ମଜ୍ଜୁକାଟୋଙ୍କ ଅଧ୍ୟକ୍ଷତାରେ ବିଶ୍ୱ ସ୍ୱାସ୍ଥ୍ୟ ସଂଗଠନ ପରିଷଦରେ ନିଯୁକ୍ତ ହୋଇଥିଲେ । ସରକାରଙ୍କ ସମାଲୋଚନା ଘୋଷ କ୍ରମାଗତ ଭାବରେ ଛାତ୍ର-ସମର୍ଥକ ଆଭିମୁଖ୍ୟ ବଜାୟ ରଖିଛନ୍ତି । ଫେବୃଆରୀ ୨୦୧୬ ମସିହାରେ, ସେ ଆଫଜଲ ଗୁରୁଙ୍କ ମୃତ୍ୟୁଦଣ୍ଡ ବିରୋଧରେ ଛାତ୍ର ବିରୋଧ ପ୍ରଦର୍ଶନ ବନ୍ଦ କରିଥିବା ଅଭିଯୋଗ କରିଛନ୍ତି ।  "ଏନଡିଏର ଜାତୀୟ ବିରୋଧୀ ନୀତି"  ବିଷୟରେ ଏକ ବକ୍ତବ୍ୟରେ ସେ ଛାତ୍ର ବିରୋଧ ତଥା ଆଲୋଚନାର ମହତ୍ତ୍ୱ, ସ୍ୱଚ୍ଛତା ଏବଂ ଉତ୍ତରଦାୟିତ୍ୱର ଦାବି ଉପରେ ବର୍ତ୍ତମାନର ସରକାରଙ୍କ ଘୃଣା ବିଷୟରେ କହିଥିଲେ । ଅକ୍ଟୋବର ୨୦୧୯ରେ ଘୋଷ ତାଙ୍କର ବିଶ୍ୱାସ ବ୍ୟକ୍ତ କରି କହିଥିଲେ ଯେ, ନୀତି ନିର୍ଣ୍ଣୟକାରୀଙ୍କ ରିଲେ ଯାହା ଅଧିକ ଜନସାଧାରଣଙ୍କ ଖର୍ଚ୍ଚକୁ ନିରୁତ୍ସାହିତ କରିବା ଅର୍ଥନୀତି ପାଇଁ ବିପଦପୂର୍ଣ୍ଣ ଏବଂ ସମାଜକୁ ଅସ୍ଥିର କରିଥାଏ । ତାଙ୍କର ସହ-ଲେଖକ ପୁସ୍ତକ ଡେମୋନେଟାଇଜେସନ୍ ଡିକୋଡେଡ୍: ଭାରତର ମୁଦ୍ରା ପରୀକ୍ଷଣର ସମାଲୋଚନା କରି ସେ ମୋଦୀ ସରକାର ନେଇଥିବା ମୁଦ୍ରା ନିଷ୍ପତ୍ତିକୁ ଏକ ପ୍ରଭାବହୀନ ଏବଂ ଅପଚୟ ଅଭ୍ୟାସ ବୋଲି ସମାଲୋଚନା କରିଛନ୍ତି । ଫେବୃଆରୀ ୨୦୨୦ରେ ଘୋଷ ନରେନ୍ଦ୍ର ମୋଦୀଙ୍କ ନେତୃତ୍ୱାଧୀନ ସରକାରଙ୍କୁ 2020 ମସିହାର ବଜେଟରେ ଭୁଲ ତଥ୍ୟ ଉପସ୍ଥାପନ କରି ସମାଲୋଚନା କରିଥିଲେ ; ଯାହା ସାଧାରଣ ଅପେକ୍ଷା ଏକ ମାସ ପୂର୍ବରୁ ଉପସ୍ଥାପିତ ହୋଇଥିଲା । ଡିସେମ୍ବର ୨୦୧୯ରେ ସରକାରଙ୍କ ପାଖରେ ଡାଟା ପୋଷ୍ଟ ନାହିଁ ବୋଲି ଦାବି କରି ସେ ନିର୍ମଳା ସୀତାରମଣଙ୍କ ବଜେଟ୍ ପୂର୍ବ ଭାଷଣକୁ ପ୍ରଭାବହୀନ ଏବଂ ଭୁଲ ବୋଲି ଘୋଷଣା କରିଛନ୍ତି । ନୂତନ ବଜେଟରେ ନିଯୁକ୍ତି ସୃଷ୍ଟିର ଆବଶ୍ୟକତା ଉପରେ ଦିଆଯାଉଥିବା ଧ୍ୟାନର ଅଭାବ ଉପରେ ସେ ଗୁରୁତ୍ୱାରୋପ କରି କହିଛନ୍ତି ଯେ ପ୍ରାୟ ସମସ୍ତ ନିଯୁକ୍ତି କେନ୍ଦ୍ରରେ କଟକଣା ରହିଛି । ସାମ୍ବିଧାନିକ ଆଇନ ଅନୁଯାୟୀ ଜନସାଧାରଣଙ୍କ ପାଇଁ ମୁକ୍ତ ଭାବରେ ଉପଲବ୍ଧ ହେବା ଉଚିତ ବୋଲି ସୂଚନାକୁ ଅଟକାଇ ମୋଦୀ ସରକାର ଜାତି ରାଜନୀତି କରିବାରେ ସକ୍ଷମ ହୋଇଥିଲେ ବୋଲି ସେ କହିଛନ୍ତି । ପୁରସ୍କାର ଏବଂ ସ୍ୱୀକୃତି ଫେବୃଆରୀ ୨୦୧୧ ମସିହାରେ ଘୋଷଙ୍କୁ ପ୍ରଫେସର ଏଭ୍ ଲାଣ୍ଡାଉଙ୍କ ସହ ଆନ୍ତର୍ଜାତୀୟ ଶ୍ରମ ସଂଗଠନର ଉପଯୁକ୍ତ କାର୍ଯ୍ୟ ଅନୁସନ୍ଧାନ ପୁରସ୍କାର ପ୍ରଦାନ କରାଯାଇଥିଲା ।
ଗୋଲକ ଚନ୍ଦ୍ର ପ୍ରଧାନ ଜଣେ ଓଡ଼ିଆ କବି । ଆଧୁନିକ ଯୁଗରେ ଭଞ୍ଜ-ଭାରତୀ-ସୁଲଭ ଅଳଂକାରିକ ଶୈଳୀର ଅନୁଧାବ ଭାବରେ ସାରା ଓଡ଼ିଶାରେ ତାଙ୍କର ଖ୍ୟାତି ଥିଲା । ୧୯୬୫ ମସିହାରେ ତାଙ୍କ ରଚିତ କାବ୍ୟ ସତ୍ୟଭାମା ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା ।
ସତୀ ଅନସୂୟା, ୧୯୭୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜି. ପି. ମାଲ୍ୟା ଓ ଶ୍ରୀରାମୁଲୁ । ସୌଭାଗ୍ୟ ଚନ୍ଦ୍ର ଦାସ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏ. ସଞ୍ଜୀବ ରାଓ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଚକ୍ରପାଣି, ରୋଜା ରମଣୀ, ମହାଶ୍ୱେତା ରାୟ, ନରେନ୍ଦ୍ର ମିଶ୍ର, ରିତା ଚାନ୍ଦ, ପୀର ମିଶ୍ର, ସ୍ୱରୂପ ନାୟକ, ଶରତ ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଚକ୍ରପାଣି ରୋଜା ରମଣୀ ମହାଶ୍ୱେତା ରାୟ ନରେନ୍ଦ୍ର ମିଶ୍ର ରିତା ଚାନ୍ଦ ପୀର ମିଶ୍ର ସ୍ୱରୂପ ନାୟକ ଶରତ ପଟ୍ଟନାୟକ ଜ୍ୟୋତ୍ସ୍ନା ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର । ସୌଭାଗ୍ୟ ଚନ୍ଦ୍ର ଦାସ, ପ୍ରଫୁଲ୍ଲ କର, ଲୋକନାଥ ପଟ୍ଟନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସୁବାସ ଦାସ, ବାଣୀ ଜୟରାମ, ଏସ୍. ଜାନକୀ, ଚିତ୍ତ ଜେନା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପାଡୁଆ‌, ଭାରତୀୟ ରାଜ୍ୟ ଓଡ଼ିଶାର କୋରାପୁଟ ଜିଲ୍ଲାର ଏକ ସହର । ଏହା ଆନ୍ଧ୍ରପ୍ରଦେଶର ଆରକୁ ଜିଲ୍ଲାରୁ ଓଡ଼ିଶାର ଜୟପୁରକୁ ଯାଇଥିବା ଜାତୀୟ ରାଜପଥରେ ରହିଛି । ସହରର ନିକଟରେ ଜଳପୁଟ ବନ୍ଧ ଜଳାଶୟ ରହିଛି । କିରିଣ୍ଡୁଳ-ବିଶାଖାପାଟଣା ରେଳପଥରେ ପାଡୁଆ‌ ରହିଥିବାରୁ ଏଠାରୁ ଟ୍ରେନ ଯାତ୍ରାର ସୁବିଧା ରହିଛି । ପାଡୁଆ‌ ରେଳ ଷ୍ଟେସନ ସହରରୁ ୪ କିଲୋମିଟର ଦୂରରେ ରହିଛି । ଜନସଂଖ୍ୟା ୨୦୧୧ ଜନଗଣନା ଅନୁସାରେ ପାଡୁଆ‌ର ଜନସଂଖ୍ୟା ୧,୩୬୮ ରହିଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା ୬୭୫ ଥିବା ବେଳେ ମହିଳା ସଂଖ୍ୟା ୬୯୩ ଥିଲା । ପର୍ଯ୍ୟଟନ ଏଠାରେ ଥିବା ଜଳାପୁଟ ହ୍ରଦର ପ୍ରକୃତିକ ଦୃଶ୍ୟ ପାଇଁ ଏହି ସ୍ଥାନ ପର୍ଯ୍ୟଟନ ଆକର୍ଷଣ ସାଜିଛି ।
ମଙ୍ଗଳା ଗୌରି ମନ୍ଦିର ଭାରତୀୟ ରାଜ୍ୟ ବିହାରର ଗୟାଠାରେ ଅବସ୍ଥିତ ଏକ ମନ୍ଦିର । ପଦ୍ମା ପୁରାଣ,ବାୟୁ ପୁରାଣ ଓ ଅଗ୍ନି ପୁରାଣ ଆଦିରେ ଏହି ମନ୍ଦିର ବିଷୟରେ ଉଲ୍ଲେଖ ରହିଛି । ଏହି ମନ୍ଦିର ଭାରତରେ ଥିବା 18ଟି ଶକ୍ତି ପିଠ ମଧ୍ୟରୁ ଅନ୍ୟତମ ।ବର୍ତ୍ତମାନର ମନ୍ଦିର 15 ଶ ଶତାବ୍ଦୀରେ ନିର୍ମିତ ହେଇଥିଲା । ମାଁ ଶକ୍ୟ ଦେବୀଙ୍କ ଆରାଧନା ପାଇଁ ମନ୍ଦିର ସ୍ଥାପିତ ହେଇଥିଲା । ଗୟା ତୀର୍ଥ ସ୍ଥଳୀରେ ଏହା ଏକ ବିଶିଷ୍ଟ ବୈଷ୍ଣବ ଧର୍ମ ସ୍ଥଳୀ ଭାବରେ ମଙ୍ଗଳଗୌରୀଙ୍କ ଆରାଧନା ପିଠା ହିସାବରେ ବିଖ୍ୟାତ । ବିଶ୍ୱାସ କରାଯାଏ ଯେ ଏଠାରେ ଦର୍ଶନ କଲେ ମନୋସ୍କାମନା ପୂରଣ ହୁଏ । ମଙ୍ଗଳଗୌରୀ ପାହାଡ ଉପରେ ପୂର୍ବ ଦିଗକୁ ମୁଖ କରି ମନ୍ଦିର ନିର୍ମିତ ହେଇଥିଲା । ମନ୍ଦିର ନିକଟକୁ ଯିବା ପାଇଁ ପ୍ରସ୍ତର ସୋପାନ ଓ ଗାଡି ଯିବା ରାସ୍ତା ମଧ୍ୟ ରହିଛି । ଏହି ମନ୍ଦିରରେ ପ୍ରାଚୀନ ପ୍ରସ୍ତର ଖୋଦେଇ କଳା ମଧ୍ୟ ଦେଖିବାକୁ ମିଳେ । ଏଠାରେ ଏକ ପ୍ରାର୍ଥନା ଗୃହ ରହିଛି । ମୁଖ୍ୟ ମନ୍ଦିର ସନ୍ନିକଟରେ ଭଗବାନ ଶିବ, ମାଁ କାଲୀ , ଭଗବାନ ହନୁମାନ ଙ୍କ ପାଇଁ ଅଲଗା ମନ୍ଦିର ରହିଛି ।
ଏକ ସମୂର୍ଣ୍ଣ ଚନ୍ଦ୍ରଗ୍ରହଣ ୨୭ ଜୁଲାଇ ୨୦୧୮ରେ ହୋଇଥିଲା । ଏହି ସମୟରେ ଚନ୍ଦ୍ର ପୃଥିବୀର ଛାୟାପଥ ଦେଇ ଅତିକ୍ରମ କରିଥିଲା । ୨୦୧୧ ମସିହା ଜୁନ ୧୫ରେ ହୋଇଥିବା ଚନ୍ଦ୍ରଗ୍ରହଣ ପରେ ଏହା ପୃଥିବୀର ଛାୟାପଥରେ ଆସିଥିବା ପ୍ରଥମ ଚନ୍ଦ୍ରଗ୍ରହଣ । ଯେହେତୁ ଚନ୍ଦ୍ର ପୃଥିବୀର କକ୍ଷପଥରେ ଦୂରତମ ବିନ୍ଦୁରେ ଥିବାବେଳେ ଛାୟାପଥ ଅତିକ୍ରମ କରିଥିଲା, ତେଣୁ ଏହି ଗ୍ରହଣ ଏକବିଂଶ ଶତାବ୍ଦୀର ସବୁଠାରୁ ବଡ଼ ଗ୍ରହଣ ହୋଇଥିଲା । ସମୁଦାୟ ଗ୍ରହଣ ସମୟର ପାଖାପଖି ୧୦୩ ମିନିଟ ରହିଥିଲା । ଚନ୍ଦ୍ର ପୃଥିବୀର ଛାୟାରେ ସମୁଦାୟ ଚାରି ଘଣ୍ଟା ରହିଥିଲା । ଏହି ଚନ୍ଦ୍ରଗ୍ରହଣ‌ଟି ୨୦୧୮ ମସିହାର ଜାନୁଆରୀ ମାସରେ ହୋଇଥିବା ଚନ୍ଦ୍ରଗ୍ରହଣ ପରେ ଦ୍ୱିତୀୟ ଚନ୍ଦ୍ରଗ୍ରହଣ । ଏହି ଗ୍ରହଣ‌ଟି ସମସାମୂହିକ ଭାବରେ ମଙ୍ଗଳ ଗ୍ରହର କକ୍ଷ‌ପଥରେ ଆସୁଥିବା ଗ୍ରହ ସ‌ହ ମଧ୍ୟ ହେବ । ଏହିଭଳି ସମସାମୟିକ ଗ୍ରହଣ ପ୍ରତ୍ୟେକ ୨୫,୦୦୦ ବର୍ଷରେ ହୋଇଥାଏ । ଦୃଶ୍ୟମାନ ଏହି ଗ୍ରହଣ‌ଟି ସମ୍ପୂର୍ଣ୍ଣ ଭାବରେ ପୂର୍ବ ଆଫ୍ରିକା ଏବଂ କେନ୍ଦ୍ରୀୟ ଏସିଆରେ ଦୃଶ୍ୟମାନ ହୋଇଥିଲା । ଏଥିସ‌ହିତ ଦକ୍ଷିଣ ଆମେରିକା, ପଶ୍ଚିମ ଆଫ୍ରିକା ଏବଂ ୟୁରୋରେ ଏହାର ଆରମ୍ଭ ଦୃଶ୍ୟମାନ ହେବା ସ‌ହ ପୂର୍ବ ଏସିଆ ଓ ଅଷ୍ଟ୍ରଲିଆରେ ଏହାର ଶେଷ ଦୃଶ୍ୟମାନ ହୋଇଥିଲା । ପୃଷ୍ଠଭୂମି ଯେତେବେଳେ ପୃଥିବୀର ଛାୟ ଦେଇ ଚନ୍ଦ୍ର ଗତି କରେ, ସେତେବେଳେ ଚନ୍ଦ୍ରଗ୍ରହଣ ହୋଇଥାଏ । ଗ୍ରହଣର ଆରମ୍ଭରେ ପୃଥିବୀର ଛାଇ ପ୍ରଥମେ ଚନ୍ଦ୍ରକୁ ଆଂଶିକ ଅନ୍ଧକାର କରେ । ପରେ ଏହି ଛାୟା ଧୀରେ ଧୀରେ ବଢ଼ିବାକୁ ଲାଗେ ଏବଂ ଚନ୍ଦ୍ରର କିଛି କିଛି ଭାଗକୁ ଢାଙ୍କିବାକୁ ଲାଗିଥାଏ । ଚନ୍ଦ୍ରଗ୍ରହଣ ବେଳେ ଛାୟା ବଢ଼ିବା ସ‌ହିତ ଏହାର ରଙ୍ଗ ବଦଳି ଧୀରେ ଧୀରେ ନାଲି-ଧୂସର ହୋଇଥାଏ  ବାୟୁମଣ୍ଡଳର ଅବସ୍ଥା ଉପରେ ଏହି ରଙ୍ଗ ନିର୍ଭର କରେ  । ଚନ୍ଦ୍ର ଗ୍ରହଣ ବେଳେ ସୂର୍ଯ୍ୟାଲୋକ ନ ପଡ଼ିଲେ ବି ଚନ୍ଦ୍ର ସମ୍ପୂର୍ଣ୍ଣ ଅନ୍ଧକାର ଦେଖାଯାଏ ନାହିଁ । କାରଣ ସୂର୍ଯ୍ୟାଲୋକ ପୃଥିବୀର ବାୟୁମଣ୍ଡଳ ଦେଇ ଗତି କରୁଥିବାରୁ ସୂର୍ଯ୍ୟରଶ୍ମି ପ୍ରତିସରିତ   ହୋଇ ଚନ୍ଦ୍ରର ଛାୟା ଶଙ୍କୁ ମଧ୍ୟ ଦେଇ ଯାଏ । ତେବେ ସୂର୍ଯ୍ୟାଲୋକ ପ୍ରତିସରିତ ହୋଇ ଚନ୍ଦ୍ର ପୃଷ୍ଠରେ ପତିତ ହେବାବେଳେ ଅପେକ୍ଷାକୃତ କମ ତରଙ୍ଗ-ଦୈର୍ଘ୍ୟ ବିଶିଷ୍ଟ ଆଲୋକ ରଶ୍ମି ଏଭଳି ପ୍ରତିସରଣ ବେଳେ ଚନ୍ଦ୍ର ପୃଷ୍ଠରେ ପହଞ୍ଚି ପାରନ୍ତି ଯାହାକି ମନୁଷ୍ୟ ଦୃଷ୍ଟିରେ ଇଷତ୍ ଲାଲ ବର୍ଣ୍ଣ ଦେଖାଯାଏ । ଅତଏବ ଚନ୍ଦ୍ର ପୃଷ୍ଠ ସମ୍ପୂର୍ଣ୍ଣ ଅନ୍ଧକାର ନ ହୋଇ ଗ୍ରହଣ ବେଳେ ଇଷତ୍ ଲାଲ୍ ଦିଶେ । ଅର୍ଥାତ, ପୃଥିବୀକୁ ଘେରି ଯଦି କୌଣସି ବାୟୁମଣ୍ଡଳ ନ ଥାଆନ୍ତା, ତେବେ ଚନ୍ଦ୍ର ଗ୍ରହଣ ବେଳେ ଚନ୍ଦ୍ର ସଂପୂର୍ଣ୍ଣ ଅନ୍ଧକାର ଦେଖାଯାଆନ୍ତା । ଉପରେ ଉଲ୍ଲେଖ କରାଯାଇଥିବା ଅନୁକରଣ ପୃଥିବୀର ଛାୟା ମାଧ୍ୟମରେ ଚନ୍ଦ୍ରର ଉପସ୍ଥିତିକୁ ଦର୍ଶାଉଛି । ପୃଥିବୀର ଛାୟା ମଧ୍ୟ ଦେଇ ପ୍ରବେଶ କଲାବେଳେ ଚନ୍ଦ୍ରରେ ବଦଳୁଥିବା ଅନ୍ଧାକାର ଓ ରଙ୍ଗକୁ ଦର୍ଶାଯାଇଛି । ଚନ୍ଦ୍ର ଉତ୍ତର ଗୋଲାର୍ଦ୍ଧ ପୃଥିବୀର ଛାୟା ଆଡ଼କୁ ନିକଟର ହୋଇଥାଏ, ଫଳରେ ଏହା ଅଧିକ ଅନ୍ଧକାର ହୋଇଥାଏ ଏବଂ ଅଧିକ ଲାଲ ଦେଖାଯାଇଥାଏ ।
ନାଡୋଲୋଲ  (ଇଂରାଜୀ ଭାଷାରେ ) ଏକ ବିକ୍ରୟ ନାମ କୋରଗାର୍ଡ଼/   ଏକ ଔଷଧ ଯାହା ଉଚ୍ଚ ରକ୍ତଚାପ, ଆଞ୍ଜାଇନା ପେକ୍ଟୋରିସ   ଓ ଆଟ୍ରିଆଲ ଫିବ୍ରିଲେସନ ରୋଗମାନଙ୍କର ଚିକିତ୍ସାରେ ଦିଆଯାଏ । ପ୍ରତିଷେଧକ ଭାବରେ ଅଧକପାଳି ଓ ସିରୋସିସ୍ ରୋଗରେ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ନାଡୋଲୋଲର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ, ଥକ୍କା ଅନୁଭବ, ଧୀର ହୃଦ୍‌ଗତି   ଓ ରେନ‌ଡ ସିଣ୍ଡ୍ରୋମ ଇତ୍ୟାଦି ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ହୃଦ୍‌ପାତ ଓ ବ୍ରୋଙ୍କୋସ୍ପାଜ୍ମ   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ କରେଇବା ସମୟରେ ଏହାର ନିରାପତ୍ତା ଅସ୍ପଷ୍ଟ ଅଛି । ଏହା ଏକ ନନ୍-ସିଲେକ୍ଟିଭ ବିଟା ବ୍ଲକର   ଓ ହୃତ୍‌ପିଣ୍ଡରେ ଥିବା ବିଟା୧-ଆଡ୍ରେନର୍ଜିକ ରିସେପ୍ଟର  ( 1- ) ତ‌ଥା ରକ୍ତ ନଳୀରେ ଥିବା ବିଟା୨-ଆଡ୍ରେନର୍ଜିକ ରିସେପ୍ଟରମାନଙ୍କୁ  ( 2- ) ଅବରୋଧ କରି କାର୍ଯ୍ୟକ୍ଷମ ହୁଏ  । ନାଡୋଲୋଲ ସନ ୧୯୭୦ରେ ପେଟେଣ୍ଟ ହେବା ପରେ ସନ ୧୯୭୮ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୬ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୫୨ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ଏକ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୮୩ତମ ସ୍ଥାନରେ ଥଲା ।
ରାଜଶ୍ରୀ ପ୍ରହରାଜ,  (ଜନ୍ମ: ୦୨ ନଭେମ୍ବର ୧୯୮୩) ଜଣେ ଓଡ଼ିଶୀ ନୃତ୍ୟଶିଳ୍ପୀ  । ସେ ଗୁରୁ କେଳୁଚରଣ ମହାପାତ୍ର ଓ ରତିକାନ୍ତ ମହାପାତ୍ରଙ୍କଠାରୁ ଓଡ଼ିଶୀ ନୃତ୍ୟ ଶିକ୍ଷା କରିଛନ୍ତି । ଓଡ଼ିଶୀ ନୃତ୍ୟରେ ଉତ୍କର୍ଷତା ପାଇଁ ସେ କେନ୍ଦ୍ର ସଙ୍ଗୀତ ନାଟକ ଏକାଡ଼େମୀଦ୍ୱାରା ପ୍ରଦତ୍ତ ଉସ୍ତାଦ ବିସମିହ୍ଲା ଖାନ ଯୁବ ପୁରସ୍କାର ଲାଭ କରିଛନ୍ତି । ବ୍ୟକ୍ତିଗତ ଜୀବନ ଓ ଶିକ୍ଷା ରାଜଶ୍ରୀ, ୧୯୮୩ ମସିହାରେ କଟକଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ପୁଲିସ ସେବାରେ ଥିଲେ । ତାଙ୍କ ଭାଇ ଜଣେ ଇଞ୍ଜିନିୟର । କାକଟପୁରରେ ସେ ନିଜ ପିଉସୀଙ୍କ ପାଖରେ ବଢ଼ିଥିଲେ । ସେଠାରେ ସେ ପ୍ରଥମେ ସଙ୍ଗୀତ ଶିକ୍ଷାରମ୍ଭ କରିଥିଲେ ଓ ସପ୍ତମ ଶ୍ରେଣୀରେ ପଢ଼ିବା ବେଳରୁ ସେ ନାଚ ଶିଖିବା ଆରମ୍ଭ କରିଥିଲେ । ଦଶମ ଶ୍ରେଣୀ ସରିବା ପରେ, ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ନାମ ଲେଖାଇଥିଲେ । ସେଠାରୁ ସେ ସ୍ନାତକ ଓ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଶିକ୍ଷା ସମାପ୍ତ କରିଥିଲେ । ସ୍ନାତକୋତ୍ତର ପରୀକ୍ଷାରେ ସେ ପ୍ରଥମ ହୋଇ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ତରଫରୁ ସ୍ୱର୍ଣ୍ଣପଦକ ହାସଲ କରିଥିଲେ । ମର୍ଦ୍ଦଳ ବାଦନରେ ମଧ୍ୟ ତାଙ୍କର ଇଚ୍ଚା ଥିଲା ଓ ଏଥି ନିମନ୍ତେ ସେ ଗୁରୁ ବନମାଳି ମହାରଣାଙ୍କଠାରୁ ତାଲିମ ଗ୍ରହଣ କରିଛନ୍ତି । ନର୍ତ୍ତକୀ ଜୀବନ ଗୁରୁ କେଳୁଚରଣ, ରାଜଶ୍ରୀଙ୍କ ନୃତ୍ୟ ପ୍ରତିଭାରେ ଖୁସି ହୋଇ, ତାଙ୍କୁ ବ୍ୟକ୍ତିଗତ ଭାବେ ଶିଖାଇବା ଆରମ୍ଭ କରିଥିଲେ । କେଳୁଚରଣଙ୍କ ଶେଷ ସମୟ ପର୍ଯ୍ୟନ୍ତ ସେ କେଳୁଚରଣଙ୍କଠାରୁ ନୃତ୍ୟ ଶିକ୍ଷାଲାଭ କରିଥିଲେ । ସେ ସୃଜନ ନୃତ୍ୟାନୁଷ୍ଠାନରେ ଓଡ଼ିଶୀ ନୃତ୍ୟ ଶିକ୍ଷାଦାନ କରନ୍ତି ଓ ଏହ୍ ନୃତ୍ୟାନୁଷ୍ଠାନ ତରଫରୁ ସେ ଏକକ ଓ ଗୋଷ୍ଠୀ ନୃତ୍ୟ ପରିବେଷଣ କରିଥାନ୍ତି । ସେ କୋଣାର୍କ ନୃତ୍ୟ ଉତ୍ସବ, ନାଳନ୍ଦା ନୃତ୍ୟ ଉତ୍ସବ, ସଙ୍ଗୀତ ନାଟକ ଏକାଡ଼େମୀରେ ନୃତ୍ୟ ପ୍ରତିଭା ଓ ନୃତ୍ୟ ଉତ୍ସବ, ନମନ ଉତ୍ସବ, ସଙ୍କଟମୋଚନ ନୃତ୍ୟ ଓ ସଙ୍ଗୀତ ଉତ୍ସବ, ସଂସ୍ମରଣ ଉତ୍ସବ ଆଦିରେ ନୃତ୍ୟ ପରିବେଷଣ କରିଛନ୍ତି । ସେ ତାଇୱାନ, ମାଲେସିଆ, ଆମେରିକା ଓ ଥାଇଲାଣ୍ଡ ଆଦି ଦେଶରେ ନୃତ୍ୟ ପରିବେଷଣ କରିଛନ୍ତି ।
ମୀରା ଅଗରୱାଲ୍  (ଜନ୍ମ ୧୫ ମଇ ୧୯୬୧) ଭାରତୀୟ ଜନତା ଦଳ , ଭାଜପାର ଜଣେ ନେତ୍ରୀ  । ସେ ଉତ୍ତରଦିଲ୍ଲୀ ମ୍ୟୁନିସିପାଲଟିର ସେ ପ୍ରଥମ ମେୟର ଥିଲେ ।. ସେ ପ୍ରଥମ ମହିଳା ଯିଏକି ୧୯୯୮ ମସିହାରେ ଦିଲ୍ଲୀର ଦେପ୍ୟୁଟି ମେୟର  (ଏମ ସି ଡି) ପଦରେ ନିଯୁକ୍ତ ହୋଇଥିଲେ  । ସେ ଏଲ ଏଲ ବି ସ୍ନାତକ ପାଇଥିବା ତୃତୀୟ କାଉନସିଲର। ସେ ସାୱନ ପାର୍କ ଆୱାର୍ଡ ପାଇଁ ମନୋନୀତ ହୋଇଥିଲେ ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ସପ୍ତଦଶ ନକ୍ଷତ୍ର ହେଉଛି ଅନୁରାଧା । ରାଶିଚକ୍ର  (ଅପମଣ୍ଡଳ)ରେ ବିଚ୍ଛାରାଶିରେ ୩ ଡିଗ୍ରୀ ୨୦ ମିନିଟରୁ ୧୬ ଡିଗ୍ରୀ ୪୦ ମିନିଟ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ଅନୁରାଧା ନକ୍ଷତ୍ର ତିନିଗୋଟି ତାରାପୁଞ୍ଜର  ( : , : ଓ : ) ସମାହାର  । ଏହି ତାରାପୁଞ୍ଜ ଏକ ଛତା ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଅନୁରାଧା । ଅନୁରାଧା ରାଶିଚକ୍ରରେ ବିଛା  (ରାଶି)ରେ ୩ ଡିଗ୍ରୀ ୨୦ ମିନିଟରୁ ୧୬ ଡିଗ୍ରୀ ୪୦ ମିନିଟ ଯାଏଁ ବ୍ୟାପ୍ତ  । ଶନି ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ଦେବଗଣ ଓ ତାମସଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ଅନୁରାଧା ନକ୍ଷତ୍ର ଲିଙ୍ଗ ଭେଦରେ ପୁରୁଷ ଏବଂ ଜାତି ଭେଦରେ କୃଷକ । ଅନୁରାଧା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ଧର୍ମଭୀରୁ ଏବଂ କର୍ତ୍ତବ୍ୟପରାୟଣ ପ୍ରକୃତିର ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଅନୁରାଧା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ଅନିନ୍ଦିତା ବୋଷ ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳା କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ସେ ପ୍ରଥମେ ଦୂରଦର୍ଶନ ଧାରାବାହିକରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରେ ବଡ଼ ପରଦାରେ କାମ କରିଥିଲେ । ୨୦୧୨ ମସିହାରେ, ସେ ବଙ୍ଗଳା କଥାଚିତ୍ର ଭୂତେର ଭବିଷ୍ୟତ ମୁକ୍ତିଲାଭ କରିଥିଲା । ଅଭିନୟ ଜୀବନ ସେ ଗାନେର ଅପେରା ଭଳି ଧାରାବାହିକରେ କାମ କରିଛନ୍ତି ଏବଂ ବୋଉ କୋଥା କୋଉ ମଧ୍ୟ କାମ କରିଛନ୍ତି । ୨୦୧୦ ମସିହାରେ, ସେ କ୍ଲର୍କ ଜରିଆରେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୧୨ ମସିହାରେ, ତାଙ୍କ ଅଭିନୀ କଥାଚିତ୍ର ଭୂତେର ଭବିଷ୍ୟତ ମୁକ୍ତିଲାଭ କରିଥିଲା ।
କୁମୁଦ ଚନ୍ଦ୍ର ସିଂହ  (୨୩ ଅପ୍ରେଲ ୧୯୨୪ - ୨୬ ଫେବୃଆରୀ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । କୁମୁଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭, ୧୯୬୧ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୁମୁଦ ଚନ୍ଦ୍ର ସିଂହ ୧୯୨୪ ମସିହାର ଅପ୍ରେଲ ମାସ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନବକିଶୋର ଚନ୍ଦ୍ର ସିଂହ ମର୍ଦ୍ଦରାଜ ଜଗଦେବ ଓ ପତ୍ନୀଙ୍କ ନାମ ଶିଲା କୁମାରୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ କୁମୁଦ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ମୃତ୍ୟୁ କୁମୁଦ ଚନ୍ଦ୍ର ସିଂହ ୧୯୯୧ ମସିହାର ଫେବୃଆରୀ ମାସ ୨୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୬ ବର୍ଷ ବୟସ ହୋଇଥିଲା ।
ନିରଞ୍ଜନ ପ୍ରଧାନ  (ଜନ୍ମ: ୧ ଜାନୁଆରୀ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୪ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଦଳା ଓ ପୋଲସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନିରଞ୍ଜନ ୧୯୫୯ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୁଲି ପ୍ରଧାନ ଓ ପତ୍ନୀଙ୍କ ନାମ ନର୍ମଦା ପ୍ରଧାନ । ରାଜନୈତିକ ଜୀବନ ନିରଞ୍ଜନ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ବିଜୁ ଜନତା ଦଳର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଓଡ଼ିଆ କଥାଚିତ୍ର ଜଗତରେ ୨୦୨୩ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ଜୀବନ ସଙ୍ଗମ, ୧୯୮୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଆରତୀ ମହନ୍ତ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ପୂର୍ଣ୍ଣ ମଲ୍ଲିକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଜୀବନ ମହନ୍ତ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ରାଜୁ ସଧଙ୍ଗୀ, ମାଳା ବୋଷ, ରାଧା ପଣ୍ଡା, ଶୁଭ୍ର ପତି, ଜୟୀରାମ ସାମଲ, ପ୍ରାଚୀ ଦାସ, ଭୋଳାନାଥ, ଜୀବନ ମହନ୍ତ, ଅସୀତ ପତି, ବିଜୟ ସିଂହ, ନଟ ସେନ, ବାଙ୍କୁ, ବାସନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ରାଜୁ ସଧଙ୍ଗୀ ମାଳା ବୋଷ ରାଧା ପଣ୍ଡା ଶୁଭ୍ର ପତି ଜୟୀରାମ ସାମଲ ପ୍ରାଚୀ ଦାସ ଭୋଳାନାଥ ଜୀବନ ମହନ୍ତ ଅସୀତ ପତି ବିଜୟ ସିଂହ ନଟ ସେନ ବାଙ୍କୁ ବାସନ୍ତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତନୁ ମହାପାତ୍ର । ଗୁରୁକୃଷ୍ଣ ଗୋସ୍ୱାମୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ଏସ୍ ଜାନକୀ, ଦେବାଶିଷ ମହାପାତ୍ର ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ତତେ ଭଲ ପାଉଛି ବୋଲି, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନରସିଂହ ଲାଲ ଅଗ୍ର‌ୱାଲ । ପ୍ରତିଭା ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଚିନ୍ମୟ ଦାସ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ପ୍ରଶାନ୍ତ କୁମାର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବାଶିଷ ପାତ୍ର ଏବଂ କୋଏଲ ବାନାର୍ଜୀ । ଅପରାଜିତା ମହାନ୍ତି, ମିହିର ଦାସ, ଜୟୀରାମ ସାମଲ, କୁନା ତ୍ରିପାଠୀ, ବବି ମିଶ୍ର, ବିରେନ ମିଶ୍ର, ରବି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦେବାଶିଷ ପାତ୍ର କୋଏଲ ବାନାର୍ଜୀ ଅପରାଜିତା ମହାନ୍ତି ମିହିର ଦାସ ଜୟୀରାମ ସାମଲ କୁନା ତ୍ରିପାଠୀ ବବି ମିଶ୍ର ବିରେନ ମିଶ୍ର ରବି ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଚତୁର୍ଥ ନକ୍ଷତ୍ର ହେଉଛି ରୋହିଣୀ । ରାଶିଚକ୍ରରେ  (ଅପମଣ୍ଡଳ) ଏହା ବୃଷ ରାଶିର ପ୍ରଥମ ଭାଗରେ ୧୦ ଡିଗ୍ରୀରୁ ପ୍ରାୟ ୨୩ ଡିଗ୍ରୀ ୨୦ ମିନିଟ ମଧ୍ୟରେ ଅବସ୍ଥିତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।